**Ministru kabineta noteikumi Nr. X**
Rīgā 2021. gada X. janvārī (prot. Nr. X.X. §)

**Inovāciju klasteru, sadarbības tīklu un inovāciju sistēmas pārvaldības modeļa izstrādes, īstenošanas un uzraudzības noteikumi**

*Izdoti saskaņā ar Eiropas Savienības fondu 2021.—2027.gada plānošanas perioda vadības likuma X. pantu un Likuma par budžetu un finanšu vadību 19.3 pantu.*

# Vispārīgie jautājumi

## Noteikumi nosaka:

* 1. kārtību, kādā īsteno Eiropas Savienības Atveseļošanas un noturības mehānisma (turpmāk – ANM) plāna 1. komponentes “Klimata pārmaiņas un vides ilgtspēja” 1.2. reformu un investīciju virziena “Energoefektivitātes uzlabošana” 1.2.1.2.i. investīcijas “Energoefektivitātes paaugstināšana uzņēmējdarbībā” (turpmāk – 1.2.1.2.i. investīcijas), 2. komponentes “Digitālā transformācija” 2.2. reformu un investīciju virziena “Uzņēmumu digitālā transformācija un inovācijas” 2.2.1.3.i. investīcijas "Atbalsts jaunu produktu un pakalpojumu ieviešanai uzņēmējdarbībā" (turpmāk – 2.2.1.3.i. investīcijas), 5. komponentes “Ekonomikas transformācija un produktivitātes reforma” 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.1.i. investīcijas “Pilnvērtīga inovāciju sistēmas pārvaldības modeļa izstrāde un tā nepārtraukta darbināšana” (turpmāk – 5.1.1.1.i. investīcijas) , 5.1.1.2.i. investīcijas “Atbalsta instruments inovāciju klasteru attīstībai” (turpmāk – 5.1.1.2.i. investīcijas)
	2. kārtību kādā īsteno Eiropas Savienības struktūrfondu un Kohēzijas fonda 2021.–2027. gada plānošanas perioda darbības programmas 1.2.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem” 1.2.1.1. pasākumu "Atbalsts jaunu produktu un tehnoloģiju izstrādei inovāciju klasteru ietvaros" (turpmāk – 1.2.1.1. pasākums), 1.2.2. specifiskā atbalsta mērķa “Izmantot digitalizācijas priekšrocības uzņēmējdarbības attīstībai” 1.2.2.3. pasākumu “Atbalsts jaunu produktu un pakalpojumu ieviešanai uzņēmējdarbībā" (turpmāk – 1.2.2.3. pasākums).
	3. atlases kārtu mērķus;
	4. atlases kārtām pieejamo finansējumu;
	5. prasības ANM un Eiropas Reģionālās attīstības fonda (turpmāk –ERAF) pirmās, otrās un trešās kārtas projektu iesniedzējiem un projekta sadarbības partneriem (pētniecības projekta īstenotājiem);
	6. atbalstāmo darbību, izmaksu attiecināmības, kā arī līguma vai vienošanās par projekta īstenošanu vienpusēja uzteikuma nosacījumus;
	7. ar valsts atbalsta saņemšanu saistītos nosacījumus.

## Noteikumos lietoti šādi termini:

* 1. projektu atlases padome – padome inovāciju klastera ietvaros, kura:
		1. pārliecinās, ka pētniecības projektā ir norādīta un analizēta veicamo vai jau veikto investīciju lietderība un pamatotība, kā arī komercializācijas potenciāls;
		2. pārliecinās, ka ir norādīta pētniecības projekta atbilstība definētajai inovāciju klastera darbības plāns;
		3. pārliecinās, ka pētniecības projektā definētie mērķi ir sasniedzami;
		4. lemj par papildu eksperta piesaisti pētniecības projekta pieteikuma vērtēšanai ja nepieciešams;
		5. lemj par pētniecības projekta virzīšanu uz sadarbības iestādi;
		6. uzrauga, lai pētniecības projektos tiktu izpildīti noteiktie starpposmu rezultātu rādītāji;
		7. uzrauga, lai tiktu sasniegti inovāciju klastera noteiktie darbības rezultātu un ieguldījumu atdeves rādītāji;
		8. ja nepieciešams, piesaista ekspertus pirms pētniecības projekta noslēguma maksājuma veikšanas pētniecības projekta rezultātu izvērtēšanai, lai gūtu pārliecību, ka veiktie ieguldījumi ir bijuši lietderīgi un pamatoti;
		9. ja nepieciešams, veic citas funkcijas, kuras saistītas ar pētniecības projektu vērtēšanu, atlasi, uzraudzību un rezultātu nodrošināšanu;
	2. saistītās personas – personas, kuras atbilst Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)), 1. pielikumā noteiktajai saistīto komersantu definīcijai;
	3. viens vienots uzņēmums – uzņēmums, kas atbilst Eiropas Komisijas 2013. gada 18. decembra Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. [1407/2013](http://eur-lex.europa.eu/eli/reg/2013/1407/oj/?locale=LV)) 2. panta 2. punktā minētajiem kritērijiem;
	4. pētniecības un zināšanu izplatīšanas organizācija – organizācija, kas atbilst Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 83. punkta nosacījumiem;
	5. sadarbības partneris (pētniecības projekta īstenotājs) – jebkurš komersants, uzņēmums, atzīta lauksaimniecības pakalpojumu kooperatīvā sabiedrība vai pētniecības un zināšanu izplatīšanas organizācija, kura plāno veikt pētniecības projektu inovāciju klastera ietvaros un atbilst šo noteikumu 56.5 apakšpunktā un 58. punktā sadarbības partnerim minētajām prasībām;
	6. pētniecības projekts – jebkurš individuālais pētījuma projekts vai sadarbības pētījuma projekts, kuru ir apstiprinājusi projektu atlases padome un par kuru saņemts labvēlīgs sadarbības iestādes lēmums par atbilstību valsts atbalsta normām;
	7. individuālais pētījuma projekts – pētījuma projekts, kuru īsteno viens pētījuma īstenotājs;
	8. sadarbības pētījuma projekts – projekts, kuru īsteno vadošais pētījuma īstenotājs kopā ar vienu vai vairākiem sadarbības partneriem, nodrošinot efektīvu sadarbību;
	9. efektīva sadarbība – sadarbība, kura atbilst Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 90. punktam;
	10. starpnozaru sadarbības pētījuma projekts – divu vai vairāku dažādu nozaru (ar dažādiem saimnieciskās darbības statistiskās klasifikācijas kodiem) saimnieciskās darbības veicēju dalīšanās vai apmaiņa ar informāciju, resursiem, tehnoloģijām, metodēm, lai kopīgi izstrādātu jaunu produktu vai pakalpojumu, kur, atsevišķi darbojoties, nevar sasniegt vēlamo rezultātu;
	11. inovāciju klastera projekts – projekts, kuru inovāciju klasteris īsteno pēc līguma noslēgšanas ar sadarbības iestādi un kura ietvaros tiek veikti tajā iekļautie pētniecības projekti, lai sasniegtu izvirzīto mērķi;
	12. sadarbības tīkla projekts – projekts, kuru sadarbības tīkls īsteno pēc līguma noslēgšanas ar sadarbības iestādi un kura ietvaros tiek veiktas tajā iekļautās aktivitātes, lai sasniegtu izvirzīto mērķi;
	13. Eiropas digitālo inovāciju centrs (turpmāk - EDIC) - Digitālās Eiropas programmas atbalstīta un Eiropas vienotajā EDIC tīklā strādājoša vienas pieturas aģentūra, kas ir kā Eiropas savienības dalībvalstu kontaktpunkts uzņēmējdarbības digitālās transformācijas veicināšanas aktivitātēm
	14. digitālā brieduma tests – novērtējums par uzņēmuma spēju izmantot digitālās tehnoloģijas, kuru veic EDIC.
	15. IPCEI – starptautiski Eiropas kopējo interešu projekti.
1. Pirmās kārtas ietvaros tiek īstenota inovāciju sistēmas pārvaldības modeļa izstrāde un īstenošana 5.1.1.1.i. investīcijas un 1.2.1.1. pasākuma ietvaros.
2. Otrās kārtas ietvaros tiek īstenota Inovāciju klasteru programma 1.2.1.2.i., 2.2.1.3.i. un 5.1.1.2.i. investīcijas, 1.2.1.1. un 1.2.2.3. pasākumu ietvaros.
3. Trešās kārtas ietvaros tiek īstenota Sadarbības tīklu programma 5.1.1.2.i. investīcijas un 1.2.1.1. pasākuma ietvaros.
4. Investīciju sasaiste ar zaļo dimensiju: 1.2.1.1.i. investīcija atbilst 100% klimata marķierim, jo tiks atbalstīti pētniecības un inovāciju projekti, kas pievēršas zemu oglekļa emisiju ekonomikai, noturībai pret klimata pārmaiņām un pielāgošanos tām.
5. Investīciju sasaiste ar digitālo dimensiju: 2.2.1.3.i. investīcija atbilst 100% digitalizācijas marķierim, jo tiks atbalstīti pētniecības un inovāciju projekti, kas saistīti ar digitalizāciju
6. Kopējais plānotais attiecināmais finansējums ir 301 248 942 *euro*, tai skaitā ERAF finansējums – 72 910 000 *euro*, ANM finansējums – 177 800 000 *euro* un privātais līdzfinansējums – 50 538 942 *euro*
	1. Pirmās kārtas ietvaros plānotais kopējais attiecināmais finansējums ir 11 044 929 *euro*, tai skaitā ERAF finansējums – 5 457 012 *euro*, ANM finansējums – 5 587 918 *euro*.
	2. Otrās kārtas ietvaros plānotais kopējais attiecināmais finansējums ir 277 104 301 *euro*, tai skaitā ERAF finansējums – 61 566 665 *euro*, ANM finansējums – 166 963 651 *euro* un privātais līdzfinansējums – 48 573 985 *euro*. Otrās kārtas ietvaros privātais līdzfinansējums ir vismaz 20 % no plānotā kopējā attiecināmā finansējuma.
	3. Trešās kārtas ietvaros plānotais kopējais attiecināmais finansējums ir 13 099 711 *euro*, tai skaitā ERAF finansējums – 5 886 323 *euro,* ANM finansējums – 5 248 431 *euro*  un privātais līdzfinansējums – 1 964 957 *euro*. Trešās kārtas ietvaros privātais līdzfinansējums ir vismaz 15 % no plānotā kopējā attiecināmā finansējuma.
7. Šo noteikumu ietvaros minētie finansējuma saņēmēji nodrošina savlaicīgu datu ievadi Kohēzijas politikas fondu vadības informācijas sistēmā.
8. Šo noteikumu 8. punktā minētais ANM finansējums ir pieejams līdz 2026. gada 30.jūnijam.
9. Šo noteikumu 8. punktā minētais ERAF finansējums ir pieejams līdz 2029. gada 30.jūnijam.
10. Pirmās, otrās un trešās kārtas ietvaros īstenošanu nodrošina Centrālā finanšu un līgumu aģentūra kā sadarbības iestāde (turpmāk – sadarbības iestāde) un Ekonomikas ministrija kā atbildīgā iestāde (turpmāk – atbildīgā iestāde).
11. Projekta īstenošanas vieta pirmās, otrās un trešās kārtas ietvaros ir Latvijas Republika.

# Pirmās kārtas projektu īstenošanas nosacījumi

1. Pirmās kārtas mērķis ir izveidot pilnvērtīgu RIS3 pārvaldības modeli, kas ir balstīts uz inovāciju sistēmas aktuālo izaicinājumu risināšanu un nepārtrauktu sadarbības veicināšanu starp privātā, publiskā un pētniecības sektora pārstāvjiem. ​Tādējādi tiks nodrošināti vislabvēlīgākie nosacījumi uzņēmumu veiksmīgai dalībai globālajās vērtību ķēdēs, veicinot to zināšanu paplašināšanu, stimulējot investīcijas inovācijās un uzņēmējdarbības atklājuma procesus.​
2. Pirmās kārtas ietvaros projekta iesniedzējs ir Ekonomikas ministrija un Latvijas investīciju un attīstības aģentūra.
3. Pirmās kārtas projekta iesniedzējs sagatavo projekta iesniegumu saskaņā ar projekta iesniegumu atlases nolikuma prasībām.
4. Pirmās kārtas ietvaros finansējuma saņēmējs ir Ekonomikas ministrija šo noteikumu 27.1. apakšpunktā minētajām darbībām un Latvijas investīciju un attīstības aģentūra šo noteikumu 27.2. apakšpunktā minētajām darbībām
5. ERAF finansējums un ANM finansējums pieejams:
	1. Ekonomikas ministrijai 1 063 386 *euro* apmērā šo noteikumu 27.1 apakšpunktā minētajām darbībām, tai skaitā ERAF finansējums – 425 354 *euro* un ANM finansējums – 638 032 *euro*;
	2. Latvijas investīciju un attīstības aģentūrai 9 981 543 *euro* apmērā šo noteikumu 27.2 apakšpunktā minētajām darbībām; tai skaitā ERAF finansējums – 5 031 657 *euro* un ANM finansējums – 4 949 886 *euro*:
		1. 3 124 143 *euro* atalgojuma izmaksām, t.sk. 1 874 486 *euro* ANM finansējums un 1 249 657 *euro* ERAF finansējums
		2. 577 400 *euro* RIS3 ilgtermiņa stratēģiju un īstermiņa rīcības plānu izstrādei un pārvaldības sistēmas pilnveidei
		3. 2 000 000 *euro* RIS3 vērtību ķēžu ekosistēmu dalībnieku iesaistes veicināšana starptautiskās tīklošanas platformās un dalības veicināšana starptautiskās P&A programmās
		4. 2 230 000 *euro* starptautiskās pārstāvniecības nodrošināšanai, t.sk. 1 498 000 *euro* ANM finansējums un 732 000 *euro* ERAF finansējums
		5. 1 000 000 *euro* zinātniski tehniskās ekspertīzes stiprināšanai
		6. 1 050 000 *euro* dalības maksas nodrošināšanai starptautiskās pētniecības un inovācijas programmās.
6. Šo noteikumu 18.2.6 punktā minēto finansēju prioritāri izmanto dalības nodrošināšanai Eiropas Kosmosa aģentūras *Advanced Research in Telecommunications Systems Business Applications and Space Solutions* (turpmāk – ARTES BASS) programmā. Ja nav iespējams nodrošināt dalību ARTES BASS programmā, finansējumu iespējams novirzīt citām starptautiskām pētniecības un inovāciju programmām.

## Pirmās kārtas ietvaros ir sasniedzami šādi uzraudzības rādītāji:

* 1. iznākuma rādītāji:
		1. Latvijas investīciju un attīstības aģentūrai
			1. Līdz 2022. gada 31. decembrim izstrādāta nacionāla līmeņa ilgtermiņa stratēģija un rīcības plāns katrā no Viedās specializācijas stratēģijas (turpmāk – RIS3) specializācijas jomām un apakšjomām.
			2. Līdz 2022. gada 31. decembrim izveidota RIS3 stratēģiskā vadības padome katrā no RIS3 specializācijas jomām un apakšjomām, ievēlēti to pārstāvji.
			3. Līdz 2023. g. 31. decembrim 5.1.1.1.i. investīcijas īstenošanai piesaistīti 14 darbinieki
		2. Ekonomikas ministrijai
			1. Līdz 2023. g. 31. decembrim 5.1.1.1.i. investīcijas īstenošanai piesaistīti 5 darbinieki
			2. Izstrādāti vismaz trīs ikgadēji analītiskie pārskati par katru no RIS3 specializācijas jomām un apakšjomām ne vēlāk kā līdz 2024. gada 30. jūnijam, 2025. gada 30. jūnijam un 2026. gada 30. jūnijam, kas ietver arī inovāciju atbalsta programmas (inovāciju klasteru) izvērtējumu un rekomendācijas tās uzlabošanai.
			3. Līdz 2026. gada 30. jūnijam izstrādāts gala monitoringa ziņojums (aptverot 2023.-2025. g. periodu), kas ietver jaunā inovāciju pārvaldības modeļa darbības analīzi.
1. Reizi gadā Latvijas investīciju un attīstības aģentūra iesniedz atbildīgajā iestādē šādus papildus uzskaitāmos iznākuma rādītājus
	1. Parakstītu atzinības apliecinājumu skaits, par kvalitatīvi īstenotajām atbalsta aktivitātēm atbilstoši šo noteikumu 25. punktam.
	2. Sniegto atbalsta aktivitāšu saraksts atbilstoši šo noteikumu 25. punktam.
	3. Vietējo publisko pētniecības organizāciju līgumpētījumu skaits ar privāto sektoru RIS3 specializācijas jomu ietvaros.
	4. Virs kvalitātes sliekšņa novērtēto un no Eiropas Reģionālās attīstības fonda atbalstīto programmas "Apvārsnis Eiropa" projektu pieteikumu skaits
2. Pirmās kārtas īstenošanas veids ir ierobežota projektu iesniegumu atlase.
3. Pirmās kārtas ietvaros Latvijas investīciju un attīstības aģentūra nodrošina RIS3 pārvaldību ieviešanas līmenī t.sk. atbalsta sniegšanu RIS3 vērtību ķēžu ekosistēmu pārstāvjiem, pastāvīgu vērtības ķēžu identificēšanu un uzņēmējdarbības atklājumu procesa darbināšanu.
4. Pirmās kārtas ietvaros Ekonomikas ministrija nodrošina RIS3 pārvaldību stratēģiskā līmenī, analītikas un monitoringa procesu uzņēmējdarbības sektoram RIS3 specializācijas jomās.
5. Pirmās kārtas ietvaros Latvijas investīciju un attīstības aģentūrai ir šādi pienākumi:
	1. piedalīties inovāciju klasteru programmas projektu atlases sēdēs;
	2. sniegt atzinumus par pētniecības projektu atbilstību inovāciju klastera darbības plānam;
	3. uzraudzīt pētniecības projektu starpposmu rādītāju izpildi un inovāciju klasteru mērķa rādītāju sasniegšanu;
	4. pārliecināties, ka inovāciju klasteru sadarbības partneris neveic tādu pašu pētniecības projektu vairākos Inovācijas klasteros vai citos ERAF vai ANM finansētos pasākumos ;
	5. Izstrādāt kārtību, kas paredzēta augstas pievienotās vērtības aktivitātāšu, kas īpaši attīstāmas, identificēšanai RIS3 vērtību ķēžu ekosistēmu ietvaros, kas ietver:
		1. kvantitatīvus kritērijus, kas nosaka atlasīto vērtību ķēžu aktivitāšu attīstības efektivitāti
		2. kritērijus, kuriem pie kuriem, nesasniedzot izvirzītos izpildes rādītājus, atlasīto vērtību ķēžu aktivitāšu attīstība tiek pārtraukta, tādējādi resursus veltot tikai vērtību ķēdēm ar augstu attīstības potenciālu.
	6. Identificēt augstas pievienotās vērtības aktivitātes RIS3 vērtību ķēžu ekosistēmu ietvaros un sniegt atbalstu RIS3 specializācijas jomu pārstāvju dalībai šajās aktivitātēs un globālajās vērtību ķēdēs. Iegūt parakstītus atzinības apliecinājums, par kvalitatīvi īstenotajām atbalsta aktivitātēm.
	7. Koordinēt katras RIS3 specializācijas jomas un apakšjomas ilgtermiņa stratēģijas un ikgadēju rīcības plānu izstrādi un ieviešanu, vienlaikus nodrošinot ikgadēju stratēģiju pārskatīšanu.
	8. Izveidot un koordinēt RIS3 stratēģiskās vadības padomi katrā no RIS3 jomām un apakšjomām
	9. Izveidot datu ieguves mehānismu, kas sniegtu gan kvantitatīvu, gan kvalitatīvu informāciju par RIS3 specializācijas jomu pārstāvošo uzņēmumu ekonomiskajiem rādītājiem, nodrošinot regulāru datu apkopošanu un analīzi.
	10. Veicināt RIS3 specializācijas jomu pārstāvju iesaisti starptautiskās tīklošanas platformās un dalību starptautiskās pētniecības, attīstības un inovāciju programmās:
		1. konsultāciju sniegšana par starptautiskām pētniecības, attīstības un inovāciju programmām, kā arī piemērotu atbalsta programmu ieteikšana;
		2. atbalsta sniegšana iekļūšanai sadarbības tīklos
		3. atbalsta sniegšana starptautisku pētniecības, attīstības un inovāciju programmu projektu pieteikumu sagatavošanā;
		4. iegūt parakstītus atzinības apliecinājums, par kvalitatīvi īstenotajām šo noteikumu 25.10. apakšpunktā norādītajām atbalsta aktivitātēm
	11. Uzņēmumu un pētniecības organizāciju interešu pārstāvniecības nodrošināšana Beļģijā, Šveicē, Francijā, ASV un citos tirgos ar mērķi sekmēt to dalību starptautiskos projektos, konsorcijos, starptautisku organizāciju iepirkumos, iekļūt tālajos un grūti sasniedzamajos tirgos. Iegūt parakstītus atzinības apliecinājums, par kvalitatīvi īstenotajām atbalsta aktivitātēm.
	12. Organizēt ne mazāk kā divas pētniecības un inovāciju konferences, kur pirmā tiek rīkota ne vēlāk par 2026.g beigām un otrā ne vēlāk par 2029. gada beigām, kurā inovāciju klasteri informē par aktuālajiem pētījumiem un pētījumu rezultātiem.
	13. Sniegt atbalstu komersantiem, biedrībām un nodibinājumiem programmas "Apvārsnis Eiropa" apakšprogrammu konkursos iesniegta un virs kvalitātes sliekšņa novērtēta projekta sagatavošanas finansēšanai .
	14. Nodrošināt IPCEI projektu nacionālo priekšatlasi.

## Ekonomikas ministrijai ir šādi pienākumi:

* 1. nodrošināt pastāvīgu RIS3 specializācijas jomu analītikas procesu un sagatavot monitoringa ziņojumus
	2. veikt nepieciešamos grozījumus inovāciju klasteru programmas regulējošajos normatīvajos aktos;
	3. nodrošināt šo noteikumu 1. punktā minēto investīciju uzraudzību un risku pārvaldību
	4. pēc nepieciešamības sniegt informāciju sabiedrībai par ANM plāna reformu un investīciju rezultātiem;
	5. sniegt savlaicīgu informāciju Kohēzijas politikas fondu vadības informācijas sistēmā ANM plāna ieviešanas progresa pusgada ziņojuma sagatavošanai saskaņā ar Ministru kabineta noteikumos Nr. X par Eiropas Savienības Atveseļošanas un noturības mehānisma plāna īstenošanas un uzraudzības kārtību;
	6. ne vēlāk kā līdz 2027. gada 31. decembrim veikt piesaistīto investīciju izvērtējumu atbilstoši šo noteikumu 126. punktam.
1. Pirmās kārtas ietvaros finansējumu piešķir:
	1. Ekonomikas ministrijai:
		1. Analītikas un monitoringa procesa nodrošināšanai uzņēmējdarbības sektoram RIS3 specializācijas jomās
		2. Inovāciju pārvaldības modeļa uzlabošanai, inovāciju klasteru programmas nosacījumu pilnveidošanai, balstoties uz monitoringa procesa rezultātiem
		3. šo noteikumu 1. punktā minēto investīciju uzraudzībai
	2. Latvijas investīciju un attīstības aģentūrai:
		1. Inovāciju klasteru programmas pētniecības projektu īstenošanas uzraudzībai;
		2. Inovāciju klasteru programmā sasniegto pētniecības projektu rezultātu izplatīšanai, ja nepieciešams.
		3. ne mazāk kā divu pētniecības un inovāciju konferenču organizēšanai, kur pirmā tiek organizēta ir līdz 2026. gada 31. decembrim un otrā līdz 2029. gada 31. decembrim;
		4. RIS3 ieviešanas līmeņa pārvaldības nodrošināšanai
		5. uzņēmumu un pētniecības organizāciju interešu starptautiskās pārstāvniecības nodrošināšanai
		6. RIS3 specializācijas jomu dalībnieku iesaistes veicināšanai starptautiskās tīklošanas platformās un dalības veicināšana starptautiskās P&A programmās.
		7. Ārējo ekspertu piesaistei
		8. dalības maksas nodrošināšanai starptautiskās pētniecības un inovācijas programmās

## Šo noteikumu 27.2.7 punktā minēto aktivitāšu īstenošanai Latvijas investīciju un attīstības aģentūra slēdz līgumu ar Latvijas Zinātņu Akadēmiju par zinātniski tehniskās ekspertīzes stiprināšanu un priekšlikumu sniegšanu par pētniecības projektu pilnveidošanas iespējām, ievērojot sekojošus nosacījumus:

## Latvijas zinātņu akadēmijas sniegtajiem priekšlikumiem ir ieteikuma raksturs;

## pētniecības un inovāciju projektu vērtēšanas padomes, t.sk. inovāciju klastera projektu atlases padome, pieņem lēmumu par zinātniski tehniskās ekspertīzes nepieciešamību pētniecības projektos un izvēlas atbilstošu ekspertu no Latvijas zinātņu akadēmijas sastādīta saraksta.

## ja nepieciešams, zinātniski tehniskās ekspertīzes nodrošināšanā un priekšlikumu sniegšanā iespējams iesaistīt arī Eiropas Komisijas neatkarīgo ekspertu datu bāzē iekļautos ārvalstu ekspertus.

## Pirmās kārtas ietvaros Ekonomikas ministrijai un Latvijas Investīciju un attīstības aģentūrai attiecināmas šādas izmaksas:

* 1. tiešās projekta īstenošanas izmaksas šo noteikumu 27. apakšpunktā minēto darbību veikšanai:
		1. darba samaksa, tai skaitā valsts sociālās apdrošināšanas obligātās iemaksas;
		2. darba vietu aprīkojuma izmaksas;
		3. komandējumu un darba braucienu izmaksas;
		4. pētniecības un inovāciju konferences organizēšanas izmaksas (telpu īre, tehniskais nodrošinājums, ēdināšanas izmaksas, tiešraides nodrošināšana, tulkošanas izmaksas, transporta izmaksas, komandējumu izmaksas, noformējuma izmaksas un citas organizatoriskās izmaksas);
		5. citas pētījumu rezultātu izplatīšanas izmaksas;
		6. ekspertu piesaistes izmaksas, tulkošanas izmaksas un citas izmaksas, kuras saistītas ar RIS3 specializācijas jomu un apakšjomu ilgtermiņa stratēģiju un rīcības plānu izstrādi, pārvaldības sistēmas pilnveidi, tai skaitā stratēģiju efektivitātes novērtēšanu ja nepieciešams.
		7. apdrošināšanas (veselības, dzīvības, transportlīdzekļu, īpašuma, iekārtu, civiltiesiskās atbildības u. c.) izmaksas uz projekta īstenošanas laiku, kuru nepieciešamību nosaka Latvijas Republikas normatīvie akti.
		8. projekta vadības izmaksas (projekta vadības personāla atlīdzības izmaksas par projekta ietvaros veicamo darbību plānošanu, koordinēšanu un kontroli, tajā skaitā arī izmaksas par projekta dokumentācijas nodrošināšanu atbilstoši Eiropas Savienības un nacionāla līmeņa tiesību aktos noteiktajām prasībām, projekta iepirkumu organizēšanas un kontroles veikšanas izmaksas). Atlīdzības izmaksas ir uzskatāmas par projekta vadības izmaksu sastāvdaļu, ja darbinieki ne mazāk kā vienu mēnesi vismaz 30 % no sava darba laika strādā ar projektu, un tas ir uzrādīts darba laika uzskaites sistēmā vai darba laika uzskaites tabulā;
		9. pievienotās vērtības nodoklis tiešajām izmaksām;
	2. netiešās projekta īstenošanas izmaksas šo noteikumu 27. apakšpunktā minēto darbību veikšanai.
	3. Latvijas investīcijas un attīstības aģentūras pārstāvniecību nodrošināšanas izmaksas:
		1. darba samaksa, tai skaitā valsts sociālās apdrošināšanas obligātās iemaksas;
		2. pabalsti un kompensācijas
		3. apdrošināšanas (veselības, dzīvības, transportlīdzekļu, īpašuma, iekārtu, civiltiesiskās atbildības u. c.) izmaksas uz projekta īstenošanas laiku, kuru nepieciešamību nosaka Latvijas Republikas normatīvie akti.
		4. darba devēja apmaksātie veselības izdevumi (veselības apdrošināšanas polise)
		5. komandējumu un darba braucienu izmaksas;
		6. sakaru pakalpojumi
		7. darba vietu aprīkojuma izmaksas;
		8. transporta izdevumi
		9. citas izmaksas kas saistītas ar darba pienākumu veikšanu
	4. izmaksas par komersantu, biedrību un nodibinājumu iesniegtu un virs kvalitātes sliekšņa novērtētu projekta pieteikumu sagatavošanu programmas "Apvārsnis Eiropa" apakšprogrammu konkursos
1. ANM finansējuma ietvaros nav attiecināmas šo noteikumu 29.2. apakšpunktā minētās izmaksas
2. Šo noteikumu 29.4. apakšpunktā minētā programmas "Apvārsnis Eiropa" viena projekta pieteikuma sagatavošanas izmaksas nepārsniedz:
	1. pieteikuma koordinators – 10 000 *euro*;
	2. pieteikuma partneris –7 000 *euro.*
3. Atbalstu šo noteikumu 25.13. apakšpunktā minētajai darbībai sniedz saskaņā ar Komisijas regulu Nr. 1407/2013 un normatīvajiem aktiem par de minimis atbalsta piešķiršanu un uzskaiti, ievērojot šādus nosacījumus:
	1. komersantam, biedrībai vai nodibinājumam piešķirtais atbalsta apjoms viena vienota uzņēmuma līmenī kopā ar attiecīgajā fiskālajā gadā un iepriekšējos divos fiskālajos gados piešķirto *de minimis* atbalstu nedrīkst pārsniegt Komisijas regulas Nr. 1407/2013 3. panta 2. punktā noteikto maksimālo *de minimis* atbalsta apmēru. Komercdarbības atbalsta piešķiršanu, aprēķināšanu un uzskaiti finansējuma saņēmējam veic Latvijas investīciju un attīstības aģentūra.
	2. komersants, biedrība vai nodibinājums nesaņem un neparedz saņemt atbalstu par tām pašām attiecināmajām izmaksām citu programmu ietvaros no Eiropas Savienības vai citiem publiskajiem līdzekļiem (tai skaitā valsts un pašvaldību līdzekļiem);
	3. komersantam, biedrībai vai nodibinājumam Latvijas Republikā nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 1000 *euro*;
	4. komersanta, biedrības vai nodibinājuma interesēs fiziska persona nav izdarījusi noziedzīgu nodarījumu, kas skāris Latvijas Republikas vai Eiropas Savienības finanšu intereses, un finansējuma saņēmējam un klastera dalībniekiem saskaņā ar Krimināllikumu nav piemēroti piespiedu ietekmēšanas līdzekļi;
	5. komersants, biedrība vai nodibinājumsnav grūtībās nonākuši komersants. Grūtībās nonācis komersants ir tāds komersants, kam ar tiesas spriedumu pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, kam uzsākta bankrota procedūra, piemērota sanācija vai mierizlīgums vai kura saimnieciskā darbība ir izbeigta, vai kurš atbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru;
	6. komersantu apvienošanās, iegādes vai sadalīšanas gadījumā ņem vērā Komisijas regulas Nr. 1407/2013 3. panta 8. un 9. punktā minētos nosacījumus.
4. Kārtību, kādā šo noteikumu 15. punktā noteiktais projekta iesniedzējs piešķir atbalstu ar saimniecisku darbību saistīta projekta sagatavošanas finansēšanai, nosaka Latvijas investīciju un attīstības aģentūras izstrādāta atbalsta programmas īstenošanas kārtībā.
5. Ekonomikas ministrijas un Latvijas investīciju un attīstības aģentūras projekta īstenošanas laiks pirmās kārtas ietvaros ir no dienas, kad noslēgts līgums par projekta īstenošanu, līdz 2029. gada 30. jūnijam;
6. RIS3 stratēģiskās vadības padomes izveido un koordinē Latvijas investīciju un attīstības aģentūra. Ne retāk kā reizi gadā veic padomes sastāva aktualizēšanu.
7. RIS3 stratēģiskās vadības padomju mērķis ir specializācijas jomas ietvaros nodrošināt pētniecības un inovāciju, cilvēkresursu un internacionalizācijas attīstības veicināšanu, to mērķu un rīcības virzienu definēšanu un sasniegto rezultātu uzraudzību, ievērojot uzņēmējdarbības atklājuma principus.
8. RIS3 jomas stratēģiskā vadības padomes uzdevumi:
	1. identificēt RIS3 specializācijas jomas ietvaros esošos problēmjautājumus
	2. izstrādāt RIS3 specializācijas jomu stratēģiju un ikgadējos rīcības plānus un apstiprināt tos.
	3. izvērtēt RIS3 specializācijas jomu stratēģiju un ikgadējo rīcības plānu ieviešanas rezultātus un katru gadu pārskatīt sākotnēji izstrādātās RIS3 specializācijas jomu stratēģijas, izvērtējot to atbilstību saistīto nozaru tendencēm nacionālā un globālā mērogā.
9. RIS3 stratēģiskās vadības padomēs ar balsstiesībām ietilpst:
	1. RIS3 jomas inovāciju klastera vai kompetences centra pārstāvis
	2. Ekonomikas ministrijas pārstāvis
	3. Citu nozaru ministriju pārstāvji, ja nepieciešams
	4. Vismaz 5 nozares komersanti, , kas sastāda vismaz 50% no kopējā padomes sastāva, kurus ir deleģējusi Latvijā reģistrēta nozari pārstāvoša biedrība, kura atbilst 152. punktā minētajiem nosacījumiem.
	5. Vismaz 2 pētniecības organizāciju pārstāvji
	6. Citu organizāciju pārstāvji, ja nepieciešams
10. Projekta starpposma un noslēguma maksājumu pieprasījumus par šo noteikumu 27.2. apakšpunktā minētajām darbībām sagatavo un sadarbības iestādei iesniedz izskatīšanai Latvijas investīciju un attīstības aģentūra, bet par šo noteikumu 27.1. apakšpunktā minētajām darbībām – Ekonomikas ministrija.
11. Sadarbības iestādei ir tiesības vienpusēji atkāpties no vienošanās par projekta īstenošanu jebkurā no šādiem gadījumiem:
	1. Ekonomikas ministrija vai Latvijas investīciju un attīstības aģentūra nepilda līgumu par projekta īstenošanu, tai skaitā netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt otrās kārtas mērķi vai atbalsta mērķa otrās kārtas uzraudzības rādītāju sasniegšanu;
	2. Ekonomikas ministrija vai Latvijas investīciju un attīstības aģentūra projekta īstenošanas laikā apzināti ir sniegusi sadarbības iestādei nepatiesu informāciju;
	3. citos gadījumos, ko nosaka līgums par projekta īstenošanu.
12. Pirmās kārtas finansējuma saņēmējs nodrošina projekta informācijas un publicitātes pasākumus atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2021.–2027. gada plānošanas periodā nodrošināmas komunikācijas un vizuālās identitātes prasības.
13. Finansējuma saņēmējs nodrošina dokumentācijas uzglabāšanu, un informācijas pieejamību vismaz 5 gadus no dienas, kad šo noteikumu ietvaros ir piešķirts pēdējais atbalsts.

# Otrās kārtas projektu īstenošanas nosacījumi

1. Otrās kārtas mērķis ir palielināt privātos pētniecības un attīstības izdevumus, veicot mērķētas publiskās investīcijas, kas sekmētu jaunu produktu un pakalpojumu izstrādi, kā arī zināšanu pārnesi tautsaimniecībā. Veicināt sadarbību inovācijas procesā, paaugstināt uzņēmumu konkurētspēju, kā arī inovatīvu uzņēmumu īpatsvaru. Veicināt digitalizācijas attīstību atbalstot uzņēmumu digitālo produktu un pakalpojumu radīšanu.
2. Otrās kārtas mērķa grupa ir sīkie (mikro), mazie, vidējie un lielie komersanti, kas attīsta produktus un tehnoloģijas viedās specializācijas jomās, kā arī pētniecības un zināšanu izplatīšanas organizācijas.
3. Otrās kārtas ietvaros projekta iesniedzējs ir inovāciju klasteris.
4. Projekta iesniedzējs sagatavo projekta iesniegumu saskaņā ar projekta iesniegumu atlases nolikuma prasībām.
5. Otrās kārtas ietvaros finansējuma saņēmējs ir inovāciju klasteri šo noteikumu 63.1 un 63.2 apakšpunktā minētajām darbībām;
6. Otrās kārtas ietvaros ERAF finansējums un ANM finansējums pieejams inovāciju klasteriem 228 530 316 *euro* apmērā, tai skaitā:
	1. 108 845 941 *euro* nozaru un starpnozaru sadarbības pētījuma projektu īstenošanai, t.sk. 69 723 026 *euro* ANM finansējums un 39 122 915 *euro* ERAF finansējums
	2. 45 450 000 *euro* jaunu produktu ar digitālo komponenti izstrādei un ieviešanai uzņēmējdarbībā, t.sk. 24 300 000 *euro* ANM finansējums un 21 150 000 *euro* ERAF finansējums
	3. 40 000 000 *euro* produktu izstrādei, kas saistīti ar zemu oglekļa emisiju ekonomiku, noturību pret klimata pārmaiņām un pielāgošanos tām​
	4. 31 000 000 *euro* IPCEI projektu līdzfinansēšanai
7. Ja šo noteikumu 48.2, 48.3 un 48.4 punktā minēto darbību finansējums tiek pilnībā sadalīts, darbības tiek finansētas no šo noteikumu 48.1. punktā minētām darbībām paredzētā finansējuma.

## Otrās kārtas ietvaros ir sasniedzami šādi uzraudzības rādītāji:

* 1. iznākuma rādītāji:
		1. līdz 2024. gada 30. jūnijam:
			1. ANM plāna 5.1.1.2.i. investīcijas ietvaros sertificēti izdevumi 48 000 000 euro apmērā.
			2. Komersantu skaits, kas saņēmuši atbalstu jaunu produktu un pakalpojumu ieviešanai uzņēmējdarbībā 2.2.1.3.i. investīcijas ietvaros – 14
		2. līdz 2026. gada 30. jūnijam:
			1. Komersantu skaits, kas saņēmuši atbalstu jaunu produktu un pakalpojumu ieviešanai uzņēmējdarbībā 2.2.1.3.i. investīcijas ietvaros – 43
			2. Privāto investīciju apjoms, kas papildina valsts atbalstu jaunu produktu un pakalpojumu ieviešanai uzņēmējdarbībā 2.2.1.3.i. investīcijas ietvaros – 4 860 000 EUR
		3. līdz 2029. gada 30. jūnijam:
			1. atbalstīto komersantu skaits, kuri saņem finansiālu atbalstu grantu veidā darbības programmas 1.2.1.1. pasākuma ietvaros – 78
			2. atbalstīto komersantu skaits, kuri saņem finansiālu atbalstu grantu veidā darbības programmas 1.2.2.3. pasākuma ietvaros – 21
			3. privātās investīcijas, kas papildina valsts atbalstu darbības programmas 1.2.1.1. pasākuma – 37 991 518 EUR
			4. privātās investīcijas, kas papildina valsts atbalstu darbības programmas 1.2.2.3. pasākuma – 5 287 500 EUR
	2. finanšu rādītāji:
		1. ANM plāna 5.1.1.2.i. investīcijas ietvaros sertificēti izdevumi 98 000 000 *euro* apmērā.
1. Reizi gadā inovāciju klasteri iesniedz atbildīgajā iestādē šādus papildus uzskaitāmos iznākuma rādītājus:
	1. komersantu ieguldījumi pētniecībā un attīstībā pirmajā pilnajā finanšu gadā, kurš seko pēc gada, kurā pabeigta vismaz viena pētniecības projekta īstenošana;
	2. piesaistītais papildu ārvalstu finansējums (no starptautiskām pētniecības programmām) citiem pētījumiem uzņēmējdarbības sektorā, nesaistīti ar otrās kārtas ietvaros piešķirto finansējumu;
	3. komersantu skaits, kas pēc pētniecības projekta pabeigšanas sekmīgi ieviesuši saimnieciskajā darbībā jaunradītos produktus vai tehnoloģijas;
	4. komersantu noslēgtie licences vai patentu līgumi par pētniecības projekta īstenošanas rezultātā radītā intelektuālā īpašuma komercializēšanu;
	5. pēc īstenotā pētniecības projekta rezultātu ieviešanas saimnieciskajā darbībā iegūtais komersanta apgrozījuma apmērs
	6. nodarbināto skaits, kas piesaistīti pētniecības projekta īstenošanai
	7. pētniecības projektu skaits, kas ietver sadarbību starp komersantiem un pētniecības un zināšanu izplatīšanas organizācijām;
	8. pētniecības projektu apjoms (*euro*), kas ietver sadarbību starp komersantiem un pētniecības un zināšanu izplatīšanas organizācijām;
	9. pētniecības projektos iesaistīto doktoru skaits;
	10. komersanta un pētniecības un zināšanu izplatīšanas organizācijas pētnieku koppublikāciju skaits;
	11. otrreizējo digitālā brieduma testu skaits ar pozitīvu rezultātu, gadījumā, ja tika saņemts atbalsts digitalizācijas jomā.
2. Otrās kārtas īstenošanas veids ir atklāta projektu iesniegumu.
3. Otrās kārtas ieviešanas veids ir grants.
4. Otrās kārtas ietvaros izveido vismaz vienu inovāciju klasteri katrā no šādām viedās specializācijas jomām vai apakšjomām:
	1. zināšanu ietilpīga bioekonomika – inovatīvi risinājumi mežsaimniecībā un kokapstrādē;
	2. zināšanu ietilpīga bioekonomika – inovatīvi risinājumi lauksaimniecībā un pārtikas ražošanā;
	3. biomedicīna, medicīnas tehnoloģijas, farmācija;
	4. fotonika un viedie materiāli, tehnoloģijas un inženiersistēmas – viedie materiāli;
	5. fotonika un viedie materiāli, tehnoloģijas un inženiersistēmas – modernas ražošanas tehnoloģijas un inženiersistēmas;
	6. informācijas un komunikāciju tehnoloģijas – aparātbūve (elektronika);
	7. informācijas un komunikāciju tehnoloģijas – informācijas un komunikāciju tehnoloģijas;
	8. viedā enerģētika un mobilitāte.
5. Otrās kārtas ietvaros inovāciju klasteri attīsta jaunus vai būtiski uzlabo esošos produktus un tehnoloģijas viedās specializācijas jomās.
6. Inovāciju klasteris ir juridiska persona, kura atbilst šādiem nosacījumiem:
	1. tā ir sabiedrība ar ierobežotu atbildību vai biedrība;
	2. tā apvieno vismaz piecus savstarpēji nesaistītus nozares komersantus vai atzītas lauksaimniecības pakalpojumu kooperatīvās sabiedrības. Ja inovāciju klastera īpašnieks ir biedrība, tiek skaitīti arī nozares komersanti un atzītas lauksaimniecības pakalpojumu kooperatīvās sabiedrības, ko apvieno konkrētā biedrība;
	3. tā ir saņēmusi atbalsta vēstuli no Latvijā reģistrētas biedrības, kura:
		1. pārstāv saimnieciskās darbības veicējus nozarē, kurā tiks īstenots projekts;
		2. apvieno nozares saimnieciskās darbības veicējus, kuru kopējais apgrozījums pēdējā noslēgtajā pārskata gadā ir vismaz 150 000 000 *euro*;
		3. ir reģistrēta Uzņēmumu reģistra Biedrību un nodibinājumu reģistrā vismaz piecus gadus pirms projekta iesnieguma iesniegšanas sadarbības iestādē;
		4. ir atbalstījusi ne vairāk kā vienu inovāciju klastera projekta iesniegumu;
	4. vairāk nekā 51 % no inovāciju klastera pamatkapitāla vai balsstiesībām pieder nozares komersantiem vai atzītām lauksaimniecības pakalpojumu kooperatīvajām sabiedrībām vai biedrībām, kas apvieno nozares komersantus vai atzītas lauksaimniecības pakalpojumu kooperatīvās sabiedrības;
	5. inovāciju klasteris nav ar tiesas lēmumu atzīts par maksātnespējīgiem, tai skaitā neatrodas sanācijas procesā, to saimnieciskā darbība nav izbeigta, tie neatrodas likvidācijas procesā un neatbilst valsts tiesību aktos noteiktiem kritērijiem, lai tiem pēc kreditoru pieprasījuma varētu piemērot maksātnespējas procedūru;
	6. ne mazāk kā 25 procenti no inovāciju klastera projekta kopējā finansējuma, izņemot šo noteikumu 48.4 punktā norādīto finansējumu, ir paredzēti eksperimentālajām izstrādēm.
	7. ne mazāk kā 35 procenti no 48.1 punktā minētās summas ir jāizmanto starpnozaru projektiem.
7. Inovāciju klasterim ir tiesības projekta īstenošanā piesaistīt arī sadarbības partnerus (pētniecības projektu īstenotājus), kas nav inovāciju klastera kapitāla daļu turētāji.
8. Sadarbības partneris (pētniecības projektu īstenotājs) pētniecības projekta īstenošanā iesaistās ar tā valdījumā vai īpašumā esošu mantu, intelektuālo īpašumu, finansējumu vai cilvēkresursiem. Šādu ieguldījumu rezultātā finansējuma saņēmējam ar sadarbības partneri (pētniecības projekta īstenotāju) nevar rasties tādas tiesiskās attiecības, no kurām izrietētu, ka šis darījums atbilst publiska iepirkuma līguma pazīmēm atbilstoši [Publisko iepirkumu likumam](https://likumi.lv/ta/id/287760-publisko-iepirkumu-likums) vai [Sabiedrisko pakalpojumu sniedzēju iepirkumu likumam](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums) vai ka darījumam jāpiemēro normatīvie akti par iepirkuma procedūru un tās piemērošanas kārtību pasūtītāja finansētiem projektiem.
9. Uz finansējumu nevar pretendēt, ja:
	1. Inovāciju klastera projekta iesniedzējs atbilst [Eiropas Savienības struktūrfondu un Kohēzijas fonda 2021.–2027. gada plānošanas perioda vadības likuma](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums) [XX. pantā](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums%22%20%5Cl%20%22p23) noteiktiem projekta iesniedzēju izslēgšanas noteikumiem;
	2. Inovāciju klastera projekta iesniedzējs vai tā sadarbības partneri (pētniecības projektu īstenotāji) atbilst grūtībās nonākuša komersanta statusam saskaņā ar Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punkta definīciju.
	3. Inovāciju klastera projekta iesniedzējs atlases kārtas ietvaros drīkst iesniegt vienu projekta iesniegumu. Projekta iesniegumu iesniedz, izmantojot Kohēzijas politikas fondu vadības informācijas sistēmu 2021.–2027. gadam
10. Pēc tam kad ar sadarbības iestādi noslēgts līgums vai vienošanās par projekta īstenošanu, inovāciju klasteris datu apmaiņai ar sadarbības iestādi izmanto Kohēzijas politikas fondu vadības informācijas sistēmā 2014.–2020. gadam esošās datu ievades formas atbilstoši iesniedzamā dokumenta veidam
11. Inovāciju klasteris kopā ar inovāciju klastera projekta iesniegumu sadarbības iestādē iesniedz inovāciju klastera darbības plānu (latviešu valodā) laikposmam līdz 2029. gada 31. decembrim, kurā iekļauti stratēģiskie mērķi un uzdevumi, prioritārie darbības virzieni, kā arī starpnozaru pasākumi, lai nodrošinātu šo noteikumu 63. punktā minēto prasību izpildi. Plānā tiek atsevišķi izdalīti uzdevumi, kas tiks sasniegti līdz 2026. gada 30. jūnijam, un uzdevumi, kas tiks sasniegti līdz 2029. gada 30. jūnijam.
12. Pētniecības projekta īstenotājs var iesaistīt sadarbības partnerus (pētniecības projektu īstenotājus), kuri piedalās pētniecības projekta īstenošanā ar zinātniekiem (doktoriem), vai ārpakalpojumu sniedzējus – pētniecības un zināšanu izplatīšanas organizācijas vai citas juridiskās personas, kuras nodarbina zinātniekus (doktorus), – pētniecības projekta iesniegumā norādot, no kurienes tiks piesaistīti zinātnieki (doktori). Ja pētniecības projektā zinātnieki (doktori) netiek piesaistīti no pētniecības vai zināšanu izplatīšanas organizācijas, tad projekta iesniegumā tas tiek paskaidrots.
13. Otrās kārtas ietvaros finansējumu piešķir:
	1. individuālo pētījumu un sadarbības pētniecības projektu īstenotājiem:
		1. otrajā kārtā – inovāciju klastera projektu atlases padomes apstiprinātiem rūpnieciskajiem pētījumiem atbilstoši Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 85. punktā minētajai definīcijai, par kuriem saņemts labvēlīgs sadarbības iestādes lēmums par atbilstību valsts atbalsta normām;
		2. otrajā kārtā – inovāciju klastera projektu atlases padomes apstiprinātām eksperimentālajām izstrādēm atbilstoši Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 86. punktā minētajai definīcijai, par kurām saņemts labvēlīgs sadarbības iestādes lēmums par atbilstību valsts atbalsta normām;
		3. otrajā kārtā – inovāciju klastera projektu atlases padomes apstiprinātai tehniski ekonomiskajai priekšizpētei pētniecības projektiem, kuru kopsumma pārsniedz 250 000 *euro*, atbilstoši Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 87. punktā minētajai definīcijai, par kuru saņemts labvēlīgs sadarbības iestādes lēmums par atbilstību valsts atbalsta normām;
		4. otrajā kārtā – inovāciju klastera projektu atlases padomes apstiprinātiem rūpnieciskajiem pētījumiem digitalizācijas jomā,tiem projektu īstenotājiem, kas veikuši EDIC digitālā brieduma testu, atbilstoši Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 85. punktā minētajai definīcijai, par kuriem saņemts labvēlīgs sadarbības iestādes lēmums par atbilstību valsts atbalsta normām;
		5. otrajā kārtā – inovāciju klastera projektu atlases padomes apstiprinātām eksperimentālajām izstrādēm digitalizācijas jomā,tiem projektu īstenotājiem, kas veikuši EDIC digitālā brieduma testu, atbilstoši Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 86. punktā minētajai definīcijai, par kurām saņemts labvēlīgs sadarbības iestādes lēmums par atbilstību valsts atbalsta normām;
		6. otrajā kārtā – inovāciju klastera projektu atlases padomes apstiprinātai tehniski ekonomiskajai priekšizpētei pētniecības projektiem digitalizācijas jomā kuru kopsumma pārsniedz 250 000 *euro*, tiem projektu īstenotājiem, kas veikuši EDIC digitālā brieduma testu, atbilstoši Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 87. punktā minētajai definīcijai, par kuru saņemts labvēlīgs sadarbības iestādes lēmums par atbilstību valsts atbalsta normām;
	2. inovāciju klasterim:
		1. pētniecības projektu koordinācijai, tai skaitā sadarbības veicināšanai, informācijas un zināšanu kopīgošanai un tīklošanās un starptautiskas sadarbības veicināšanai, kā arī inovāciju klastera projekta vadības izmaksu segšanai;
		2. inovāciju klastera un sadarbības partneru atpazīstamības, eksporta veicināšanas aktivitātēm, mārketinga un komerciālās sadarbības sekmēšanas pasākumiem, tai skaitā tirgus izpētei;
		3. sadarbības veicināšanai, lai iesaistītos starptautiskos pētniecības projektos
14. Otrajā kārtā atbalsts tiek sniegts tikai tādām pētniecības projekta vai projekta iesnieguma darbībām, kas tiek uzsāktas pēc projekta iesnieguma vai pētniecības projekta iesnieguma iesniegšanas dienas sadarbības iestādē. Otrajā kārtā izmaksu attiecināmība sākas no projekta iesnieguma vai pētniecības projekta iesnieguma iesniegšanas dienas sadarbības iestādē.

## Finansējumu nepiešķir:

* 1. komercdarbībā izmantojamas programmatūras un informācijas sistēmas izstrādei, ja tajā tiek izmantotas zināmas un esošas metodes vai esoši programmatūras rīki;
	2. esošas, tirgū jau pieejamas programmatūras un informācijas sistēmu atbalstam;
	3. datoru valodu konvertēšanai un translēšanai;
	4. programmatūras nebūtiskai funkcionalitātes papildināšanai;
	5. esošo sistēmu atkļūdošanai;
	6. esošās programmatūras pielāgošanai;
	7. lietotāja dokumentācijas sagatavošanai;
	8. tīmekļvietņu izstrādei;
	9. tīmekļa lietojumprogrammu izstrādei;
	10. no gatavas izstrādātas programmatūras nenošķiramu programmu platformu izstrādei.
1. Darbības pakalpojumu nozarēs, kā arī programmatūras jomā tiek atzītas par atbalstāmām, ja tiek izpildīts viens no šādiem nosacījumiem:
	1. darbības ir saistītas ar attiecīgo pētniecības projektu un tiek veiktas sadarbībā ar pētniecības organizācijām vai iepērkot ārpakalpojumus no pētniecības organizācijām;
	2. doktori vai doktorantūras studenti nodarbināti pētījuma projekta ietvaros;
	3. pētījumu rezultātus publicē zinātniskos žurnālos, organizē zinātniskas konferences vai iesaistās zinātniskos pētījumos.
2. Maksimālais finansējuma apjoms šo noteikumu 63.1.3 un 63.1.6 apakšpunktā minētajām darbībām nepārsniedz 300 000 *euro*gadā vienam inovāciju klasterim.
3. Maksimālais publiskā finansējuma apjoms šo noteikumu 70.2, 70.5 un 70.7 apakšpunktā minētajām darbībām nepārsniedz 200 000 *euro* trīs gadu periodā vienam inovāciju klasterim, ievērojot Komisijas regulas Nr.  [1407/2013](http://eur-lex.europa.eu/eli/reg/2013/1407/oj/?locale=LV) 3. panta 2. punktā noteiktos ierobežojumus. Maksimālais finansējuma apjoms gadā šo noteikumu 70.2.2, 70.6.1. apakšpunktā minētajām izmaksām katrā projektā nepārsniedz summu, ko aprēķina, pie 24 426 *euro* pieskaitot 0,64 % no projekta kopējām tiešajām attiecināmajām izmaksām, neieskaitot tiešās projekta vadības personāla izmaksas.
4. Maksimālais finansējuma apjoms iekārtu komponenšu iegādei nepārsniedz 50 % no inovāciju klasterim piešķirtā, šo noteikumu 48.2. punktā minētā finansējuma.
5. Otrās kārtas ietvaros attiecināmas ir šādas izmaksu pozīcijas:
	1. otrās kārtas ietvaros īstenojamo pētniecības projektu un tehniski ekonomisko priekšizpēšu tiešās attiecināmās izmaksas individuālo pētījumu īstenotājiem, sadarbības pētniecības projektu vadošajiem pētījumu īstenotājiem un to sadarbības partneriem, kuri piedalās pētījumu īstenošanā ar to valdījumā vai īpašumā esošo mantu vai cilvēkresursiem (izņemot gadījumus, kad šo noteikumu 70.1.1, 70.1.2, 70.1.3, 70.1.4, 70.1.5, 70.1.7 vai 70.1.9 apakšpunktā noteikts citādi) (izmaksas ir attiecināmas tikai tiktāl, cik tās attiecas uz konkrēto projektu). Finansējumu šajā apakšpunktā minētajām darbībām sniedz saskaņā ar Komisijas regulu Nr. [651/2014](http://eur-lex.europa.eu/eli/reg/2014/651/oj/?locale=LV):
		1. darba samaksa [Darba likuma](https://likumi.lv/ta/id/26019-darba-likums) [59. panta](https://likumi.lv/ta/id/26019-darba-likums#p59) izpratnē šo noteikumu 63.1 apakšpunktā minēto atbalstāmo darbību veikšanai. Atlīdzība par darba veikšanu tiek noteikta samērīgi, ņemot vērā darba apjomu un specifiku un tiešās personāla izmaksas iesaistītajiem speciālistiem. Atlīdzības izmaksas ir uzskatāmas par attiecināmām, ja projektā iesaistītais personāls vismaz 30 % no darba laika ir ieguldījis projektā un tas ir uzrādīts darba laika uzskaites sistēmā vai darba laika uzskaites tabulā. Ja projektā iesaistītais personāls ir ieguldījis mazāk nekā 30 % no darba laika, atlīdzības izmaksas ir veicamas pēc stundas tarifa likmes, ņemot vērā nostrādāto stundu skaitu, un ir attiecināma tikai darbinieka darba samaksa bez piemaksām un sociālo garantiju izmaksām;
		2. komandējuma (darba brauciena) izmaksas saskaņā ar normatīvajiem aktiem par kārtību, kādā atlīdzināmi ar komandējumiem un darbinieku darba braucieniem saistītie izdevumi:
			1. bagāžas pārvadāšanas izdevumi;
			2. izdevumi par viesnīcu (naktsmītni), ieskaitot brokastu izdevumus viesnīcā;
			3. ceļa (transporta) izdevumi (ekonomiskās klases sabiedriskā transporta izdevumi, vietējā transporta izmaksas vai degvielas izmaksas, ja tiek izmantots personiskais vai dienesta automobilis);
			4. dienas nauda;
		3. komunālo pakalpojumu un sakaru pakalpojumu izmaksas, ciktāl tos izmanto pētniecības vai tehnoloģiski ekonomiskās priekšizpētes darbībām;
		4. telpu, instrumentu, iekārtu un to aprīkojuma nomas maksa, ciktāl tos izmanto pētniecības vai tehnoloģiski ekonomiskās priekšizpētes darbībām;
		5. plānotās materiālu (fizikālie, bioloģiskie, ķīmiskie un citi materiāli, izmēģinājuma dzīvnieki, reaktīvi, ķimikālijas, laboratorijas trauki, medikamenti pētniecībai), zinātniskās literatūras un mazvērtīgā inventāra iegādes izmaksas, tai skaitā piegādes izmaksas, ciktāl tos izmanto pētniecības darbību vai tehnoloģiski ekonomiskās priekšizpētes īstenošanā;
		6. izmaksas par patentiem, ciktāl tās attiecas uz konkrētā pētniecības projekta īstenošanu.
		7. inovāciju klastera, individuālo pētījumu īstenotāju, sadarbības pētniecības projektu vadošo pētījumu īstenotāju un to sadarbības partneru īpašumā esošo telpu, instrumentu, iekārtu un to aprīkojuma, patentu un licenču amortizācijas izmaksas, ciktāl tos izmanto pētījumā, tai skaitā finanšu nomā iegādāto iekārtu amortizācijas izmaksas. Iekārtu amortizācijai piemēro tādu pašu nolietojuma aprēķināšanas metodi kā nomnieka īpašumā esošiem pamatlīdzekļiem. Amortizācijas izmaksas iekārtām, kas iegādātas finanšu nomā, nevar būt lielākas par veikto nomas maksājumu par pamatlīdzekļa iegādi. Netiek segtas telpu, instrumentu, iekārtu un to aprīkojuma, patentu un licenču amortizācijas izmaksas, ja to iegādei vai izveidei jau ir ticis saņemts atbalsts no valsts, pašvaldības, Eiropas Savienības vai citiem publiskajiem līdzekļiem šī vai cita atbalsta pasākuma vai projekta ietvaros. Patentu un licenču amortizācijas izmaksas var būt attiecināmas tikai tad, ja tās iegādātas pēc projekta iesnieguma iesniegšanas. Ja laiks, kamēr telpas, instrumentus, iekārtas, patentus un licences izmanto pētījumā, neaptver visu attiecīgo telpu, instrumentu, iekārtu, patentu un licenču lietderīgās lietošanas laiku, par attiecināmajām izmaksām uzskata tikai tādas amortizācijas izmaksas, kas atbilst pētījuma termiņam, un tās aprēķina saskaņā ar labu grāmatvedības praksi, bet nepārsniedz normatīvajos aktos uzņēmumu ienākuma nodokļa jomā noteiktās pamatlīdzekļu nolietojuma likmes (neattiecinot šajos normatīvajos aktos minētos koeficientus pamatlīdzekļu paātrinātai norakstīšanai);
		8. apdrošināšanas (veselības, dzīvības, transportlīdzekļu, īpašuma, iekārtu, civiltiesiskās atbildības u. c.) izmaksas uz pētniecības projekta īstenošanas laiku, kuru nepieciešamību nosaka Latvijas Republikas normatīvie akti. Ja pētniecības projekts neaptver visu attiecīgās apdrošināšanas darbības laiku, attiecināmajās izmaksās iekļauj tādu daļu no apdrošināšanas izmaksām, kas atbilst pētniecības projekta termiņam;
		9. citu ārējo pakalpojumu izmaksas, kurus pētījuma īstenotājs iepērk no trešajām personām, ja attiecīgie pakalpojumi tiek izmantoti tikai pētniecības darbībai vai tehniski ekonomiskās priekšizpētes veikšanai;
	2. inovāciju klastera tiešās attiecināmās izmaksas. Finansējumu šajā apakšpunktā minētajām darbībām sniedz saskaņā ar Komisijas regulu Nr. [1407/2013](http://eur-lex.europa.eu/eli/reg/2013/1407/oj/?locale=LV):
		1. izmaksas šo noteikumu 63.2.3 un 63.2.2 apakšpunktā noteikto darbību veikšanai (inovāciju klastera dalības maksa starptautiskās iniciatīvās, starptautisko projektu sagatavošanas izmaksas, individuālo pētījumu īstenotāju, sadarbības pētniecības projektu vadošo pētījumu īstenotāju un to sadarbības partneru (tai skaitā pētniecības organizāciju) izmaksas, kas saistītas ar iesaisti starptautiskos pētniecības projektos, un citas izmaksas, kuras nodrošina komersantu vai atzītu lauksaimniecības pakalpojumu kooperatīvo sabiedrību iesaisti starptautiskos pētniecības projektos);
		2. inovāciju klastera projekta vadības izmaksas (projekta vadības personāla atlīdzības izmaksas par projekta ietvaros veicamo darbību plānošanu, koordinēšanu un kontroli, tai skaitā arī izmaksas par projekta dokumentācijas nodrošināšanu atbilstoši Eiropas Savienības un nacionāla līmeņa tiesību aktos noteiktajām prasībām, projekta iepirkumu organizēšanas un kontroles izmaksas). Atlīdzības izmaksas ir uzskatāmas par projekta vadības izmaksu sastāvdaļu, ja darbinieki ne mazāk kā vienu mēnesi vismaz 30 % no sava darba laika strādā ar projektu, un tas ir uzrādīts darba laika uzskaites sistēmā vai darba laika uzskaites tabulā;
	3. ārpakalpojumu iegāde – juridiskie, grāmatvedības, lietvedības un tulkošanas pakalpojumi, kas nepieciešami inovāciju klastera darbības nodrošināšanai, neatkarīga revidenta vai iekšējā auditora pakalpojumi, lai ANM apliecinātu atskaites punkta sasniegšanu un izmaksu pamatotību.
	4. dalības maksa iesaistei starptautiskās P&A programmās un platformās, dalības maksa tīklošanās un mobilitātes pasākumiem, lai iesaistītos starptautiskos konsorcijos programmas "Apvārsnis Eiropa" un citu starptautiskās sadarbības projektu pētniecības un attīstības jomā snieguma palielināšanai.
	5. inovāciju klastera netiešās attiecināmās izmaksas. Finansējumu šajā apakšpunktā minētajām darbībām sniedz saskaņā ar Komisijas regulu Nr. [1407/2013](http://eur-lex.europa.eu/eli/reg/2013/1407/oj/?locale=LV);
	6. individuālo pētījumu un sadarbības pētniecības projektu vadošo pētījumu īstenotāju un to sadarbības partneru netiešās pētniecības izmaksas, kas saistītas ar otrās kārtas ietvaros īstenojamo pētniecības projektu un tehnoloģiski ekonomisko priekšizpēšu veikšanu. Finansējumu šajā apakšpunktā minētajām darbībām sniedz saskaņā ar Komisijas regulu Nr. [651/2014](http://eur-lex.europa.eu/eli/reg/2014/651/oj/?locale=LV):
		1. pētniecības projekta vadības izmaksas (pētniecības projekta vadības personāla atlīdzības izmaksas par pētniecības projekta ietvaros veicamo darbību plānošanu, koordinēšanu un kontroli, tajā skaitā arī maksa par pētniecības projekta dokumentācijas nodrošināšanu atbilstoši Eiropas Savienības un nacionāla līmeņa tiesību aktos noteiktajām prasībām, projekta iepirkumu organizēšanas un kontroles izmaksas). Atlīdzības izmaksas ir uzskatāmas par pētniecības projekta vadības izmaksu sastāvdaļu, ja darbinieki ne mazāk kā vienu mēnesi vismaz 30 % no sava darba laika strādā ar pētniecības projektu, un tas ir uzrādīts darba laika uzskaites sistēmā vai darba laika uzskaites tabulā;
		2. kancelejas preces, biroja piederumi un biroja aprīkojuma noma vai iegāde;
		3. apdrošināšanas (veselības, dzīvības, transportlīdzekļu, īpašuma, iekārtu, civiltiesiskās atbildības u. c.) izmaksas uz pētniecības projekta īstenošanas laiku, kuru nepieciešamību nosaka Latvijas Republikas normatīvie akti. Ja pētniecības projekts neaptver visu attiecīgās apdrošināšanas darbības laiku, attiecināmajās izmaksās iekļauj tādu daļu no apdrošināšanas izmaksām, kas atbilst pētniecības projekta termiņam;
	7. neparedzētie izdevumi šo noteikumu 70.2. un 70.5. apakšpunktā minēto izmaksu segšanai ne vairāk kā 5 % apmērā no pētniecības projekta tiešo un netiešo pētniecības izmaksu summas. Neparedzētie izdevumi, kas pārsniedz šajā apakšpunktā minēto 5 % slieksni, ir uzskatāmi par papildu izdevumiem vai sadārdzinājumu, kas radies projekta īstenošanas gaitā, un finansējuma saņēmējs vai pētniecības projekta īstenotājs to sedz no saviem līdzekļiem. Finansējumu šajā apakšpunktā minētajām darbībām sniedz saskaņā ar Komisijas regulu Nr. [1407/2013](http://eur-lex.europa.eu/eli/reg/2013/1407/oj/?locale=LV);
6. Pētniecības projekta ietvaros iespējams attiecināt šo noteikumu 70.1.3., 70.1.4. un 70.1.5. apakšpunktos minētās izmaksas, kas radušās iepriekš veiktā iepirkuma procedūrā un nepārsniedz Publisko iepirkumu likumā noteikto iepirkuma slieksni.
7. Šo noteikumu 70.1.7 apakšpunktā minētās amortizācijas izmaksas iekārtām, kas iegādātas finanšu nomā, piemērojamas atbilstoši šo noteikumu [64](#p25). punktam.
8. Iekārtas, kuras tiks nodotas finanšu nomā un kurām amortizācijas izmaksas rēķina atbilstoši šo noteikumu 70.1.7 apakšpunktam, pēc nomas līguma termiņa beigām paliek finansējuma saņēmēja vai sadarbības partnera īpašumā.
9. Sadarbības pētījuma projektu īstenotāja – komersanta un atzītas lauksaimniecības pakalpojumu kooperatīvās sabiedrības – sniegto pakalpojumu pašizmaksu aprēķina atbilstoši kārtībai, kādā finanšu pārskatos atspoguļojams valsts, pašvaldību, ārvalstu, Eiropas Savienības, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā. Sadarbības pētījuma projektu īstenotāja sniegto pakalpojumu izmaksas kompensē atbilstoši šo noteikumu attiecināmības nosacījumiem. Ārpakalpojumu sniedzēji – pētniecības vai zināšanu izplatīšanas organizācijas – par saviem pakalpojumiem saņem maksu, kas ir ekvivalenta viņu pakalpojumu tirgus cenai. Pētījuma īstenošanai nepieciešamo ārpakalpojumu iegādei veic iepirkumu atbilstoši normatīvajiem aktiem par iepirkuma procedūru.
10. Inovāciju klasteris, sadarbības partneris vai individuālā pētījuma īstenotājs ir tiesīgs nepiemērot normatīvos aktus par iepirkuma procedūru un tās piemērošanas kārtību pasūtītāja finansētiem projektiem, ja tehnisku, māksliniecisku vai ar izņēmuma tiesību aizsardzību saistītu iemeslu dēļ līgumu var noslēgt vienīgi ar konkrēto piegādātāju, kā arī tad, ja informācija par potenciālo materiālu (fizikālie, bioloģiskie, ķīmiskie un citi materiāli, izmēģinājuma dzīvnieki, reaktīvi, ķimikālijas, laboratorijas trauki, medikamenti pētniecībai), zinātniskās literatūras un mazvērtīgā inventāra piegādātāju piedāvātajām cenām ir pieejama publiski (piemēram, biržā, tīmekļvietnēs) un tiek izvēlēts piegādātājs, kurš piedāvā zemāko cenu. Šajā gadījumā inovāciju klastera, sadarbības partnera vai individuālā pētījuma īstenotāja pienākums ir sagatavot un uzglabāt rakstisku pamatojumu par zemākās cenas noteikšanu.
11. Latvijas pētniecības un zināšanu izplatīšanas organizācijām, ja tās sadarbības pētījumā iesaistās kā sadarbības partneris, tiek kompensētas izmaksas atbilstoši attiecināmo izmaksu nosacījumiem, un tām skaidri jānodala finanšu plūsmas, kuras saistītas ar attiecīgā pētījuma īstenošanu, no finanšu plūsmām, kas saistītas ar citām pētniecības un zināšanu izplatīšanas organizācijas saimnieciskajām darbībām un darbībām, kas nav saimnieciskā darbība.
12. Pērkot pakalpojumus no Latvijas pētniecības un zināšanu izplatīšanas organizācijām, pētījumu pasūtītājam ir pienākums saņemt apliecinājumu, ka pētniecības un zināšanu izplatīšanas organizācijas grāmatvedības politikā ir iestrādāti zinātnisko pakalpojumu vērtības (tirgus cenas) noteikšanas principi.
13. Šo noteikumu 70.1. apakšpunktā minēto izmaksu attiecināmības nosacījumi:
	1. ja pētījuma vai tehniski ekonomiskās priekšizpētes īstenošanā iesaistītais zinātniskais darbinieks pētījumā saņem atlīdzību, noslēdzot darba līgumu, darba laika uzskaites tabulās norāda, cik stundu veltīts darbam pētījumā, norādot atsevišķi noslodzi rūpniecisko pētījumu, eksperimentālo izstrāžu un tehniski ekonomiskās priekšizpētes veikšanai, un cik stundu veltīts darbam, kas nav saistīts ar pētījumu. Darba laiks tiek noteikts saskaņā ar darba tiesiskās attiecības reglamentējošiem normatīvajiem aktiem;
	2. ja zinātniskais darbinieks strādā pētījumā un veic citas funkcijas, par kurām saņem atlīdzību cita darba līguma vai uzņēmuma līguma ietvaros, darbs pētījumā netiek veikts laikā, kad atbilstoši noslēgtajam līgumam persona veic ar pētījumu nesaistītus uzdevumus. Ja darbu pētījumā veic pamatdarba laikā, par attiecīgu stundu skaitu samazina pamatdarba slodzi;
	3. pētniecības projekta īstenotājs pārliecinās, ka pamatdarbā vai citos līgumos noteiktie veicamie pienākumi nedublējas ar pētījumā veicamajiem pienākumiem.

## Projektā nav attiecināmas šādas izmaksas:

* 1. izmaksas, kas nav saistītas ar pētniecības projekta ietvaros norādītajiem pētniecības vai tehnoloģiski ekonomiskās priekšizpētes darbiem;
	2. vispārīgās izmaksas, kas saistītas ar projekta iesnieguma sagatavošanu, tajā skaitā konsultāciju pakalpojumiem;
	3. pievienotās vērtības nodoklis, muitas nodokļi, nodevas un soda maksājumi, izņemot sadarbības partneri;
	4. samaksa par aizdevuma vai līzinga izskatīšanu, noformēšanu un rezervēšanu, procentu maksājumi, līgumsods, nokavējuma procenti, maksa par finanšu darījumiem;
	5. izmaksas, kas saistītas ar komersanta vai atzītas lauksaimniecības pakalpojumu kooperatīvās sabiedrības eksporta apjomiem (preču izplatīšanas tīkla izveidošana un darbība, kā arī komersanta vai atzītas lauksaimniecības pakalpojumu kooperatīvās sabiedrības kārtējie izdevumi eksporta operācijām);
	6. izmaksas, kas saistītas ar ēku būvprojektēšanu, rekonstrukciju, būvniecību un telpu pielāgošanu;
	7. citas izmaksas, kas šo noteikumu 70. punktā nav noteiktas kā attiecināmas.
	8. Inovāciju klasteris attiecināmajās izmaksās iekļauj izmaksas tikai par tām pētījumu aktivitātēm, kuras projekta noslēguma maksājuma pieprasījuma iesniegšanas dienā būs noslēgtas. Attiecināmajās izmaksās neiekļauj izmaksas par tām pētījumu aktivitātēm, kuras nav plānots pabeigt līdz projekta noslēguma maksājuma pieprasījuma iesniegšanas dienai. Starpposma maksājuma pieprasījuma attiecināmajās izmaksās iekļauj atbilstoši projekta iesniegumam faktiski veiktos izdevumus.
1. Otrās kārtas ietvaros finansē tikai tādas attiecināmās izmaksas, kuras tieši saistītas ar projekta ietvaros veiktajām darbībām, ir izmērāmas, samērīgas, pamatotas un atbilst pareizas finanšu vadības principiem. Otrās projektu iesniegumu atlases kārtas ietvaros attiecināma ir vides prasību integrācija preču un pakalpojumu iepirkumos ("zaļais publiskais iepirkums").
2. Dalības maksas izmaksas saskaņā ar 70.4 punktu ir attiecināmas tikai tad, ja inovāciju klastera dalība starptautiskajās iniciatīvās palīdzēs RIS3 specializācijas jomas stratēģijas nozares stratēģijā definēto rezultātu un mērķu sasniegšanai.
3. Inovāciju klasteru projekta īstenošanas laiks otrās kārtas ietvaros ir no dienas, kad noslēgts līgums starp inovāciju klasteri un sadarbības iestādi par inovāciju klastera projekta īstenošanu, līdz 2029. gada 30. jūnijam;
4. Otrās kārtas ietvaros inovāciju klasteriem un pētniecības projektu īstenotājiem ir šādas tiesības un pienākumi:
	1. inovāciju klasterim ir tiesības vadīt inovāciju klastera projektu, tai skaitā koordinēt visu inovāciju klastera projektā iekļauto pētniecības projektu īstenošanu;
	2. inovāciju klastera pienākumi:
		1. īstenot sadarbības iestādes apstiprināto inovāciju klastera projektu;
		2. dokumentēt un uzglabāt lēmumus par pētniecības projektu iesniegumu apstiprināšanu un noraidīšanu;
		3. iesniegt sadarbības iestādē starpposma un noslēguma maksājumu pieprasījumus atbilstoši līgumam, kas noslēgts ar sadarbības iestādi;
		4. izstrādāt un īstenot inovācijas klastera darbības aktivitāšu plānu, lai veicinātu RIS3 specializācijas jomu stratēģijā noteikto mērķu sasniegšanu,
		5. īstenot starptautiskās sadarbības un internacionalizācijas projektus, atbalstot sadarbības partneru iesaisti IPCEI, Apvārsnis Eiropa un citās starptautiskās pētniecības un attīstības programmās.
		6. atlasot un vērtējot pētniecības projektus, kas īstenoti 1.2.1.2.i. un 2.2.1.3.i. investīcijas ietvaros, nepieciešams nodrošināt to atbilstību investīciju ietvaros noteiktajiem intervences kodiem.
		7. pēc pieprasījuma sniegt informāciju un pamatojošos dokumentus Ekonomikas ministrijai par šo noteikumu 50. punktā un 51. punktā minēto rādītāju sasniegšanas progresu.
	3. pētniecības projektu īstenotājam ir tiesības iesniegt inovāciju klasterim pētniecības projektu iesniegumus;
	4. pētniecības projektu īstenotāju pienākumi:
		1. ja pētniecības projekta iesniedzējs, kurš iesniedzis pētījuma projekta iesniegumu inovāciju klasterī, nevar pierādīt, ka spēj veikt pētniecības un attīstības darbus paša spēkiem (piemēram, nav pētniecības un attīstības nodaļas, visi darbinieki jau ir noslogoti, nav atbilstošas zinātniskās infrastruktūras, nav augsta līmeņa inženieru vai nozares speciālistu, kas ir spējīgi veikt zinātniskos pētījumus nozares vajadzībām atbilstošā līmenī vai nav spēcīgas zināšanu bāzes ražošanā vai pakalpojumu sniegšanā), tas nodrošina sadarbību ar pētniecības un zināšanu izplatīšanas organizāciju vai arī citu komersantu, kas nodarbina attiecīgās zinātnes jomā strādājošus zinātniekus (zinātņu doktorus) un kura saimnieciskā darbība ir saistīta ar šādu pakalpojumu sniegšanu;
		2. īstenot apstiprināto pētniecības projektu, par kuru saņemts sadarbības iestādes lēmums par valsts atbalsta piešķiršanu;
		3. sniegt inovāciju klasterim informāciju, kas nepieciešama starpposma un noslēguma maksājumu pieprasījumu iesniegšanai sadarbības iestādē.
5. Šo noteikumu 83.2.6 apakšpunktā minēto 1.2.1.2.i. investīciju intervences kods ir 022 (pētniecības un inovācijas procesi, tehnoloģiju nodošana un sadarbība starp uzņēmumiem, kas pievēršas zemu oglekļa emisiju ekonomikai, noturībai pret klimata pārmaiņām un pielāgošanos tām).
6. Šo noteikumu 83.2.6 apakšpunktā minēto 2.2.1.3.i. investīciju intervences kods ir 010 (MVU digitalizācija (tostarp e-komercija, e-darījumi un uzņēmējdarbības procesi tīklā, digitālās inovācijas centri, “dzīvās laboratorijas”, tīmekļa uzņēmēji un IKT jaunuzņēmumi, B2B)).
7. Projekta īstenošanas laikā otrās kārtas ietvaros finansējuma saņēmējs var saņemt ātrāku maksājumu (bez bankas garantijas) līdz 75 % no sadarbības iestādē iesniegtā maksājuma pieprasījuma, pirms sadarbības iestāde ir pabeigusi attiecīgā maksājuma pieprasījuma izvērtēšanu. Ātrāka maksājuma apjomu sadarbības iestāde nosaka, izvērtējot risku, tai skaitā ņemot vērā statistiku par to, kāda daļa no finansējuma saņēmēja iepriekš iesniegtajiem maksājuma pieprasījumiem pēc sadarbības iestādes veiktajām pārbaudēm tika atzīta par atbilstošu un attiecīgi veikta izmaksa.
8. Lai individuālā vai sadarbības pētījuma vai tehniski ekonomiskās priekšizpētes veicējs saņemtu finansējumu, tas inovāciju klasterī iesniedz pētniecības projekta iesniegumu latviešu valodā, kā arī pētniecības projekta aprakstu latviešu valodā un pēc inovāciju klastera projektu atlases padomes pieprasījuma jāiesniedz arī tā tulkojumu angļu valodā. Pētniecības projekti tiek atlasīti pēc inovāciju klastera izstrādātiem pētniecības projektu atlases kritērijiem.
9. Pētniecības projektu atlases kritērijos paredz, ka pie vienāda punktu skaita prioritāri tiek apstiprināti tie pētniecības projekti, kas saņēmuši izcilības zīmogu Eiropas Savienības pētniecības un inovāciju programmā "Apvārsnis Eiropa".
10. Otrajā kārtā inovāciju klastera projektu atlases padomes lēmums par pētījuma pieteikuma virzību uz sadarbības iestādi stājas spēkā tā iesniegšanas brīdī.
11. Šo noteikumu 89. punktā minēto lēmumu sadarbības partneris var apstrīdēt, iesniedzot rakstisku iesniegumu atbildīgajai iestādei 1 mēneša laikā no lēmuma pieņemšanas brīža.
12. Vērtējot pētniecības projektu iesniegumus un pētniecības projektu īstenotājus, inovāciju klastera projektu atlases padomes pienākums ir pārliecināties, ka tie atbilst visiem šo noteikumu nosacījumiem (tai skaitā šo noteikumu 2.1 apakšpunktā noteiktajam) un visiem otrās kārtas projektu vērtēšanas kritērijiem (kuri attiecas). Ja projektu atlases padome apstiprina pētniecības projektu, tā nosūta sadarbības iestādei projekta izvērtējumu par atbilstību šo noteikumu nosacījumiem un projektu vērtēšanas kritērijiem.
13. Vērtējot pētniecības projektu iesniegumus un pētniecības projektu īstenotājus otrās kārtas ietvaros, inovāciju klastera projektu atlases padome prioritāri apstiprina starpnozaru sadarbības pētniecības projektus, kas atbilst vērtēšanas kritērijiem un šo noteikumu [43.](#p3) punktā minētajam mērķim.
14. Pētniecības projektu, ja tā ieviešanas termiņš ir garāks par sešiem mēnešiem, sadala posmos, un katram posmam nosaka sasniedzamos darbus un rezultātus.
15. Pētniecības projektu vērtēšanai var piesaistīt starptautiskos vai vietējos ekspertus. Ja līgums tiek slēgts par Eiropas Komisijas zinātnisko ekspertu datubāzē vai citā zinātnisko ekspertu datubāzē reģistrētu ekspertu tādiem pakalpojumiem pētniecības un attīstības jomā, kas saistīti ar pētniecības un attīstības projektu iesniegumu sākotnējo zinātnisko novērtējumu vai šādu projektu starpposma vai sasniegto rezultātu novērtējumu, tad tiek piemērota normatīvajos aktos publisko iepirkumu jomā noteiktā izņēmuma procedūra. Par eksperta piesaisti pētniecības projekta vērtēšanai lemj katra inovāciju klastera projektu atlases padome. Pēc eksperta vērtējuma saņemšanas pētniecības projekts tiek atkārtoti skatīts projektu atlases padomē un padome lemj par pētniecības projekta apstiprināšanu vai noraidīšanu.
16. Eksperta dalība pētniecības projektu vērtēšanā netiek uzskatīta par interešu konfliktu, izņemot gadījumu, ja eksperts vērtē pētniecības projektu, kurā pats ir labuma guvējs.
17. Projektu atlases padomes locekļi un inovāciju klastera darbinieki, kas iesaistīti lēmuma pieņemšanas procesā, paraksta apliecinājumu, ka situācijās, ja atradīsies interešu konfliktā, nepiedalīsies ar sevi tieši saistītu pētniecības projektu izvērtēšanā, pētniecības projektu padomes atlases sēdēs, kurās tika vai tiks apstiprināti ar sevi tieši saistītu pētniecības projektu rezultāti, nepiedalīsies lēmuma pieņemšanā un atturēsies no balsošanas.
18. Inovāciju klasteris identificē apstākļus, kuri izraisa vai var izraisīt interešu konfliktu, kas rada apdraudējumu vai kaitējumu pētniecības projektu īstenošanā, nosaka veicamos pasākumus un izstrādā darbības plānu interešu konflikta novēršanai.
19. Projektu atlases padomes locekļu dalība padomē netiek uzskatīta par interešu konfliktu, izņemot gadījumu, ja projektu atlases padomes loceklis vērtē pētniecības projektu, kurā pats ir labuma guvējs.

## Projektu atlases padomē iekļauj:

* 1. nozares komersantu vai atzītu lauksaimniecības pakalpojumu kooperatīvo sabiedrību pārstāvjus, kuri ieguvuši augstāko izglītību attiecīgajā nozarē vai augstāko izglītību un vismaz trīs gadu darba pieredzi attiecīgajā nozarē;
	2. pētniecības un zināšanu izplatīšanas organizāciju pārstāvjus, kuri ieguvuši maģistra vai zinātņu doktora grādu attiecīgajā nozarē;
	3. virzienu zinātniskos vadītājus;
	4. Latvijas investīciju un attīstības aģentūras pārstāvi
	5. Ekonomikas ministrijas pārstāvi;
	6. Ja par to nolemj projektu atlases padome, citu nozaru inovāciju klasteru, sadarbības tīklu vai asociāciju un, arī citu organizāciju pārstāvjus.
1. Latvijas investīciju un attīstības aģentūras pārstāvis, darbojoties projektu atlases padomē, pārliecinās, ka:
	1. pētniecības projektā ir norādīta un analizēta veicamo vai jau veikto investīciju lietderība un pamatotība, kā arī komercializācijas potenciāls;
	2. ir norādīta pētniecības projekta atbilstība definētajam inovāciju klastera darbības plānam;
	3. definētie mērķi ir sasniedzami;
	4. sadarbības partneris neveic tādu pašu pētniecības projektu vairākos Inovācijas klasteros vai citos ERAF vai ANM finansētos pasākumos ;
	5. pētniecības projekta iesnieguma iesniedzēji demonstrē izpratni un vīziju par zināšanu potenciālo pielietošanas veidu un ietekmi, un demonstrētais apjoms, ietekme un ieguvumi pārsniedz paredzamās pētniecības projekta izmaksas;
	6. pētniecības projekta iesniegumā ir norādīti pētniecības projekta posmi, pēc kuru pabeigšanas tiek pārvērtēta pētniecības projekta turpināšanas lietderība. Pētniecības projekta iesniegumā iekļauj arī starpposmos sasniedzamos rezultātus, kur paredzēts, ka par pētniecības projekta pārtraukšanu vai turpināšanu tiek lemts pietiekami bieži, lai nodrošinātu finansējuma saprātīgu izlietojumu. Šajā apakšpunktā minētās prasības tiek piemērotas, ja pētniecības projekta plānotais ieviešanas termiņš ir garāks par sešiem mēnešiem;
	7. pētniecības projekta iesniegumā tiek demonstrēts, ka iezīmētais zināšanu apgabals papildina inovācijas klastera darbības plānā izvirzītās pētniecības jomas vai arī tam ir būtiska netieša ietekme uz iespēju inovācijās izmantot inovāciju klastera darbības plānā izvirzītajās pētniecības jomās iegūtās zināšanas;
	8. pētniecības projekta iesniegumā ir paredzēta un ir pārbaudāma reāla komersanta finansiālā līdzdalība pētniecības projekta finansējuma intensitātei atbilstošajā apjomā. Latvijas investīciju un attīstības aģentūras pārstāvis projektu atlases padomē iepazīstās ar pētniecības projekta starpposma izvērtējumu, lai noteiktu, vai pētniecības projekta īstenotājs un inovāciju klasteris ir izvērtējuši (ja paredzēts) pētniecības projekta starpposma rezultātus un vai lēmumi par pētniecības projekta turpināšanu vai pārtraukšanu ir dokumentēti un pamatoti ar faktiem. Latvijas investīciju un attīstības aģentūras pārstāvim ir tiesības pieprasīt arī citus datus saistībā ar inovāciju klastera projekta ietvaros veiktajiem pētniecības projektiem, kas var būt noderīgi ekonomiskās politikas veidošanai un papildinošu atbalsta instrumentu izveidošanai. Datu izmantošanā un pieprasīšanā tiek respektēts komercnoslēpums, un komersantiem ir tiesības, to atbilstoši pamatojot, neizsniegt datus, kas satur komercnoslēpumu vai kuru iegūšana nav pamatojama ar ekonomiskās politikas īstenošanas vai uzraudzības vajadzībām.
2. Projektu atlases padomē balsstiesības ir nozares komersantu vai atzītu lauksaimniecības pakalpojumu kooperatīvo sabiedrību pārstāvjiem, Latvijas investīciju un attīstības aģentūras pārstāvjiem un virzienu zinātniskajiem vadītājiem, pārējo padomes locekļu ierosinājumiem ir ieteikuma raksturs.
3. Inovāciju klasteris izvērtē nepieciešamību papildus 101. punktā noteiktajam piešķirt balsstiesības citām projektu atlases padomē iesaistītajām personām, kas noteiktas šo noteikumu 99.6 punktā.
4. Pētniecības projekta apraksta kopija un parakstīta projektu atlases padomes protokola kopija kopā ar līguma grozījumu pieprasījumu tiek nosūtīta sadarbības iestādei piecu darbdienu laikā pēc tam, kad ir parakstīts projektu atlases padomes protokols, kurā apstiprināts attiecīgais pētniecības projekts un iekļauts projektu atlases padomes Latvijas investīciju un attīstības aģentūras pārstāvja atzinums par pētniecības projektu. Ja otrajā kārtā pētniecības projektu uzsāk pēc pētniecības projekta iesnieguma iesniegšanas sadarbības iestādē, pētniecības projekta iesniedzējs uzņemas risku segt visas radušās izmaksas no saviem līdzekļiem, ja pētniecības projekts netiks apstiprināts. Ja Latvijas investīciju un attīstības aģentūras pārstāvja atzinums par pētniecības projektu ir negatīvs vai daļēji negatīvs, tad par attiecīgo pētniecības projektu nevar saņemt šo noteikumu 86.punktā minēto ātrāko maksājumu. Sadarbības iestāde ņem vērā Latvijas investīciju un attīstības aģentūras pārstāvja negatīvajā vai daļēji negatīvajā atzinumā minētos apsvērumus, lai lemtu par papildu pārbaudēm attiecīgajā pētniecības projektā. Projektu atlases padomes uzdevums ir uzraudzīt, lai pētniecības projektos tiktu izpildīti noteiktie starpposmu rezultātu rādītāji, inovāciju klastera noteiktie darbības rezultātu un ieguldījumu atdeves rādītāji.
5. Projekta starpposma un noslēguma maksājumu pieprasījumus par šo noteikumu 63.1 un 63.2. apakšpunktā minētajām darbībām sagatavo un iesniedz izskatīšanai inovāciju klasteris.
6. Pēc pētniecības projekta pabeigšanas inovāciju klasteris iesniedz pētniecības projekta rezultātu apkopojumu latviešu valodā sadarbības iestādē un, ja nepieciešams, arī tulkojumu angļu valodā. Projektu atlases padome, konstatējot riskus pētījumu projekta rezultātu sasniegšanā, pēc nepieciešamības lemj par ārējo ekspertus piesaisti, lai pirms pētniecības projektu noslēguma maksājuma veikšanas izvērtētu pētniecības projektu rezultātus un pārliecinātos, ka veiktie ieguldījumi ir bijuši lietderīgi un pamatoti. Ekspertu vērtējuma kopiju nosūta arī sadarbības iestādei. Ja ekspertu vērtējums ir negatīvs, ekspertu sagatavoto atzinumu nosūta pētniecības projekta īstenotājam. Pētniecības projekta īstenotājs piecu darbdienu laikā sagatavo skaidrojumu par atzinumā norādītajām neatbilstībām. Ja skaidrojums nav saņemts piecu darbdienu laikā vai pēc iepazīšanās ar skaidrojumu atkārtotais eksperta vērtējums ir negatīvs, sadarbības iestāde pētniecības projektam var piemērot finanšu korekciju vai lūgt atmaksāt visu pētījumā ieguldīto publiskā finansējuma summu.
7. Pētniecības projekta pārtraukšana pirms termiņa beigām ir atbalstāma, ja pētniecības projekta īstenošanas gaitā konstatēts, ka nebūs iespējams sasniegt pētniecības projekta izvirzīto mērķi. Inovāciju klasteris kopā ar zinātniskā virziena vadītāju izvērtē pētniecības projekta rezultātus un to atbilstību pētniecības projekta mērķim un plānotajām aktivitātēm. Piecu darbdienu laikā pēc lēmuma pieņemšanas par pētniecības projekta pārtraukšanu inovāciju klasteris iesniedz sadarbības iestādē projektu atlases padomes lēmuma kopiju par pārtraukto pētījumu. Aktivitāšu izmaksas ir attiecināmas, ievērojot saimnieciskuma, lietderības un efektivitātes principus Eiropas Parlamenta un Padomes 2012. gada 25. oktobra Regulas (ES, *Euratom*) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, *Euratom*) Nr. 1605/2002 atcelšanu 30. panta izpratnē, ja aktivitāte ir pilnībā pabeigta atbilstoši pētniecības projekta pieteikumam un noslēgtā līguma nosacījumiem. Izmaksas var tikt attiecinātas un iekļautas maksājuma pieprasījumā tikai par pabeigtajām aktivitātēm pētījuma pārtraukšanas brīdī.
8. Inovāciju klasteris ne retāk kā reizi trijos mēnešos ievieto savā tīmekļvietnē (ja tāda ir) aktuālo informāciju par inovāciju klastera pētniecības programmā iekļauto pētījumu īstenošanas gaitu. Individuālo un sadarbības pētījumu īstenotāji ne retāk kā reizi trijos mēnešos ievieto aktuālo informāciju par pētījumu īstenošanas gaitu individuālo un sadarbības pētījumu īstenotāju tīmekļvietnēs (ja tādas ir).
9. Sadarbības iestāde ievieto savā tīmekļvietnē inovāciju klasteru kontaktinformāciju un norāda inovāciju klasteru pētniecības virzienus, kā arī informāciju par inovāciju klasteru pētniecības programmās iekļautajiem pētījumiem.
10. Otrās kārtas finansējuma saņēmējs nodrošina projekta informācijas un publicitātes pasākumus atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2021.–2027. gada plānošanas periodā nodrošināmas komunikācijas un vizuālās identitātes prasības.
11. Sadarbības iestādei ir tiesības vienpusēji atkāpties no vienošanās par projekta īstenošanu jebkurā no šādiem gadījumiem:
	1. inovāciju klasteris nepilda līgumu par projekta īstenošanu, tai skaitā netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt otrās kārtas mērķi vai atbalsta mērķa otrās kārtas uzraudzības rādītāju sasniegšanu;
	2. inovāciju klasteris projekta īstenošanas laikā apzināti ir sniegusi sadarbības iestādei nepatiesu informāciju;
	3. citos gadījumos, ko nosaka līgums par projekta īstenošanu.
12. Sadarbības iestādei ir tiesības starpposma un noslēguma maksājuma pieprasījuma vērtēšanas laikā pieaicināt ekspertu, lai pārbaudītu, vai projekta izmaksu tāmē norādītās attiecināmās izmaksas ir samērīgas un ekonomiski pamatotas.
13. Starpposma maksājumus var saņemt:
	1. ne biežāk kā reizi ceturksnī, ja starpposma maksājuma pieprasījumu iesniedz par summu, kas nepārsniedz 250 000 *euro*;
	2. biežāk nekā reizi ceturksnī, ja starpposma maksājuma pieprasījumu iesniedz par summu, kas pārsniedz 250 000 *euro*.
14. Maksimāli pieļaujamā finansējuma intensitāte no pētniecības projekta kopējām attiecināmajām izmaksām ir šāda:
	1. rūpnieciskiem pētījumiem:
		1. 70 % – sīkiem (mikro) un maziem komersantiem;
		2. 60 % – vidējiem komersantiem;
		3. 50 % – lieliem komersantiem;
	2. eksperimentālām izstrādēm:
		1. 45 % – sīkiem (mikro) un maziem komersantiem;
		2. 35 % – vidējiem komersantiem;
		3. 25 % – lieliem komersantiem;
	3. tehniski ekonomiskajai priekšizpētei:
		1. 70 % – sīkiem (mikro) un maziem komersantiem;
		2. 60 % – vidējiem komersantiem;
		3. 50 % – lieliem komersantiem;
	4. 85 % – šo noteikumu 63.2 apakšpunktā minētajām darbībām;
15. Finansējuma saņēmējam ir pienākums uzkrāt un uzskaitīt datus projekta rādītāju sasniegšanas progresa noteikšanai.
16. Pētniecības projektu īstenotāji (sadarbības partneris vai individuālā pētījuma īstenotājs) nodrošina un inovāciju klasteris kā finansējuma saņēmējs pārliecinās, ka līdzfinansēto preču un pakalpojumu izmaksas atbilst tirgus cenai un nepastāv interešu konflikts piegādātāja vai pakalpojumu sniedzēja izvēlē. Pētniecības projektu īstenotāji (sadarbības partneris vai individuālā pētījuma īstenotājs), veicot iepirkumu, piemēro [Publisko iepirkumu likumu](https://likumi.lv/ta/id/287760-publisko-iepirkumu-likums), Ministru kabineta 2017. gada 28. februāra noteikumus Nr. 104 "[Noteikumi par iepirkuma procedūru un tās piemērošanas kārtību pasūtītāja finansētiem projektiem](https://likumi.lv/ta/id/289082-noteikumi-par-iepirkuma-proceduru-un-tas-piemerosanas-kartibu-pasutitaja-finansetiem-projektiem)", [Sabiedrisko pakalpojumu sniedzēju iepirkumu likumu](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums) vai citus normatīvos aktus par publiskā iepirkuma veikšanu.
17. Pētījuma veikšanai nepieciešamo privāto līdzfinansējumu nevar ieguldīt natūrā.

# Ar valsts atbalsta saņemšanu saistītie nosacījumi otrās kārtas ietvaros

1. Finansējumu otrās kārtas ietvaros sniedz saskaņā ar Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 25. pantu. Otrajā kārtā projekta īstenošanas laikā finansējumu individuālā pētījuma īstenotājiem vai sadarbības partneriem piešķir sadarbības iestāde pēc labvēlīga inovāciju klastera projektu atlases padomes lēmuma par pētījuma pieteikuma virzību uz sadarbības iestādi. Lēmums par valsts atbalsta piešķiršanu ir sadarbības iestādes lēmums par atbilstību valsts atbalsta normām.
2. Inovāciju klastera projektu atlases padome izvērtē iesniegtā individuālā pētījuma projekta vai sadarbības pētījuma projekta pieteikuma atbilstību šo noteikumu [91](#p48). punktam. Inovāciju klastera projektu atlases padome labvēlīgo lēmumu par pētījuma pieteikuma virzību un tā [pielikumu](https://likumi.lv/ta/id/279410%22%20%5Cl%20%22piel0)s (iesniegtā pētījuma pieteikumu veidlapa, izmaksu tāme, deklarācija par komercsabiedrības atbilstību mazajai (sīkajai) vai vidējai komercsabiedrībai) nosūta apstiprināšanai sadarbības iestādei. Sadarbības iestāde pieņem lēmumu par inovāciju klastera projektu atlases padomes apstiprinātā pētījuma projekta pieteikuma atbilstību valsts atbalsta normām. Sadarbības iestāde pieņem lēmumu par pētniecības projekta apstiprināšanu un groza sadarbības iestādes un inovāciju klastera līgumu.
3. Sadarbības iestāde apstiprina maksimālo iespējamo atbalsta summu konkrētajiem pētniecības projektiem.
4. Atbalsts, kas sniegts inovāciju klasteriem saskaņā ar Komisijas regulu Nr.  [1407/2013](http://eur-lex.europa.eu/eli/reg/2013/1407/oj/?locale=LV), tiek piešķirts ar sadarbības iestādes lēmumu un ir uzskatāms par komercdarbības atbalstu komersantam. Lēmuma pieņemšanas diena ir uzskatāma par komercdarbības atbalsta piešķiršanas brīdi.
5. Finansējumu otrās kārtas ietvaros šo noteikumu 63.2 apakšpunktā minētajām darbībām sniedz saskaņā ar Komisijas regulu Nr. [1407/2013](http://eur-lex.europa.eu/eli/reg/2013/1407/oj/?locale=LV).
6. Finansējumu šo noteikumu 68. punktā minēto izmaksu segšanai sniedz saskaņā ar Komisijas regulu Nr. 1407/2013 un normatīvajiem aktiem par *de minimis* atbalsta piešķiršanu un uzskaiti, ievērojot šādus nosacījumus:
	1. Inovāciju klasterim un katram sadarbības partnerim piešķirtais atbalsta apjoms viena vienota uzņēmuma līmenī kopā ar attiecīgajā fiskālajā gadā un iepriekšējos divos fiskālajos gados piešķirto *de minimis* atbalstu nedrīkst pārsniegt Komisijas regulas Nr. 1407/2013 3. panta 2. punktā noteikto maksimālo *de minimis* atbalsta apmēru. Komercdarbības atbalsta piešķiršanu, aprēķināšanu un uzskaiti finansējuma saņēmējam veic sadarbības iestāde. Komercdarbības atbalsta piešķiršanu, aprēķināšanu un uzskaiti klastera dalībniekiem veic inovāciju klasteris;
	2. Inovāciju klasterim un katram sadarbības partnerim Latvijas Republikā nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 1000 euro;
	3. Inovāciju klasteri un sadarbības partneri nesaņem un neparedz saņemt atbalstu par tām pašām attiecināmajām izmaksām citu programmu ietvaros no Eiropas Savienības vai citiem publiskajiem līdzekļiem (tai skaitā valsts un pašvaldību līdzekļiem);
	4. komersantu apvienošanās, iegādes vai sadalīšanas gadījumā ņem vērā Komisijas regulas Nr. 1407/2013 3. panta 8. un 9. punktā minētos nosacījumus.
7. Maksimāli pieļaujamais ANM finansējums vienai viedās specializācijas apakšjomai vai jomai, ja jomā nav apakšjomu, otrās kārtas ietvaros ir 20 870 456 *euro*.
8. Maksimāli pieļaujamais ERAF finansējums vienai viedās specializācijas apakšjomai vai jomai, ja jomā nav apakšjomu, otrās kārtas ietvaros ir 7 695 833 *euro.*
9. Otrās kārtas ietvaros katram inovāciju klasterim sākotnēji tiek piešķirti 80 % no kopējā ERAF finansējuma.
10. Atlikušie 20 % no šo kopējā ERAF finansējuma inovāciju klasterim ir pieejami pēc piesaistīto investīciju izvērtējuma, ko veic Ekonomikas ministrija, un inovāciju klastera iesniegtā darbības izvērtējuma par laikposmu no otrās kārtas īstenošanas sākuma līdz 2027. gada 31. decembrim. Inovāciju klasteri izvērtējumā iekļauj informāciju par investīciju progresu, atbalstīto komersantu skaitu, organizēto pasākumu skaitu sinerģijas nodrošināšanai ar citām organizācijām, iekšējo publikāciju skaitu, kā arī nodarbināto doktoru skaitu. Par iekšējām publikācijām ir uzskatāmas inovāciju klastera publikācijas (piemēram, tīmekļvietnē, laikrakstā vai konferencē), kas nav zinātniskie raksti. Ekonomikas ministrija, izmantojot Kohēzijas politikas fondu vadības informācijas sistēmu 2021.–2027. gadam un projektu atlases padomes sēdēs iegūto informāciju, ne vēlāk kā līdz 2027. gada 31. decembrim izvērtē piesaistīto investīciju apjomu. Ja ERAF finansējums ir piesaistīts mazāk par 60 % (jeb 4 912 724 *euro*), tad inovāciju klasterim nav pieejami atlikušie 20 % ERAF finansējuma. Par nesadalīto finansējumu tiek uzskatīta visa summa, kas nav piesaistīta pētniecības projektiem, inovāciju klastera administratīvajām izmaksām, netiešajām izmaksām un šo noteikumu 63.2 apakšpunktā minētajām darbībām. Pēc izvērtējuma inovāciju klasteris turpina savu darbību ar piešķirto finansējumu atbilstoši sākotnēji izstrādātajam projekta aktivitāšu plānam, trūkstošos līdzekļus sedzot no saviem līdzekļiem.
11. Maksimāli pieļaujamais kopējais publiskais finansējums vienai individuālo pētījumu īstenotāju, sadarbības pētniecības projektu vadošo pētījumu īstenotāju un to sadarbības partneru saistīto personu grupai ir ne vairāk kā 25 % no inovāciju klastera apstiprinātā publiskā finansējuma apmēra vienas kārtas ietvaros.
12. Šo noteikumu 127. punkts neattiecas uz 48.4 punktā minēto finansējumu, ja tas ir pieejams.
13. Ja tiek īstenots sadarbības pētniecības projekts, katra sadarbības partnera veiktajām izmaksām tiek piemērota atbilstoša intensitāte, ņemot vērā partnera atbilstību sīkajam (mikro), mazajam, vidējam vai lielajam komersantam.
14. Mazie un vidējie komersanti atbilst Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 1. pielikumā noteiktajām definīcijām.
15. Lielie komersanti atbilst Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 24. punktā noteiktajam.
16. Šo noteikumu 113.1.1 apakšpunktā minēto finansējuma intensitāti var palielināt par 10 procentpunktiem, bet šo noteikumu 113.1.2, 113.1.3 un 113.2 apakšpunktā minēto intensitāti – par 15 procentpunktiem, ja ir izpildīts kāds no šiem nosacījumiem:
	1. pētījuma ietvaros ir efektīva sadarbība ar vismaz vienu sīko (mikro), mazo vai vidējo komersantu Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 90. punkta izpratnē un viens komersants nesedz vairāk par 70 % no kopējām attiecināmajām izmaksām;
	2. pētījuma ietvaros ir efektīva sadarbība ar vismaz vienu pētniecības un zināšanu izplatīšanas organizāciju Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 90. punkta izpratnē, un pētniecības un zināšanu izplatīšanas organizācija sedz vismaz 10 % no kopējām attiecināmajām izmaksām, un tai ir tiesības publicēt sava pētījuma rezultātus;
	3. pētījuma rezultāti pieņemti publicēšanai vismaz divos zinātniskos rakstos, kas indeksēti *Web of Science, SCOPUS, ERIH* (A vai B) *ScienceDirect* vai *Elsevier*datubāzēs, vai izplatīti tādā tehniskā vai zinātniskā konferencē, kuras rakstu krājums indeksēts *Web of Science, SCOPUS, ERIH* (A vai B),*DBLP, ScienceDirect*vai *Elsevier*datubāzēs, un publikācijas autors ir komersanta vai atzītas lauksaimniecības pakalpojumu kooperatīvās sabiedrības pētnieks vai publikācija ir komersanta vai atzītas lauksaimniecības pakalpojumu kooperatīvās sabiedrības un pētniecības un zināšanu izplatīšanas organizācijas pētnieku koppublikācija.
17. Finansējumu par papildus intensitāti šo noteikumu 132.3 apakšpunktā minētajā gadījumā izmaksā pēc tam, kad izpildīti šādi nosacījumi:
	1. publikācijā vai konferences materiālos ietverti nozīmīgi pētījuma rezultāti. Ja iespējams, nodrošina atsauci uz tīmekļvietni, kur ievietoti visi pētījuma rezultāti, tai skaitā arī tie rezultāti, kurus sasniegs vai precizēs pēc publikācijas veikšanas;
	2. ja veic vairākus saistītus pētījumus, finansējuma intensitāti palielina tiem pētījumiem, kas ir ietverti šo noteikumu 132.3. apakšpunktā minētajā publikācijā vai konferences materiālos;
	3. pētījuma rezultāti pieņemti publicēšanai vismaz divos zinātniskos rakstos, kas indeksēti *Web of Science, SCOPUS, ERIH* (A vai B), *ScienceDirect* vai *Elsevier*datubāzēs, vai izplatīti tādā tehniskā vai zinātniskā konferencē, kuras rakstu krājums indeksēts *Web of Science, SCOPUS, ERIH* (A vai B), *DBLP, ScienceDirect*vai *Elsevier*datubāzēs.
18. Atbalstu, kas otrās kārtas ietvaros sniegts saskaņā ar Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 25. pantu, var apvienot ar citā valsts atbalsta programmā vai individuālā atbalsta projektā sniegto atbalstu dažādām nosakāmām vai vienām un tām pašām attiecināmajām izmaksām, tai skaitā var apvienot ar citā valsts atbalsta programmā vai individuālā atbalsta projektā sniegto *de minimis* atbalstu, nepārsniedzot maksimāli pieļaujamo atbalsta finansējuma intensitāti saskaņā ar Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 25. panta 5., 6. un 7. punktu.
19. Ja atbalstu otrās kārtas ietvaros apvieno ar atbalstu citā valsts atbalsta programmā vai individuālā atbalsta projektā, projekta iesniegumā paredzētās atbalstāmās darbības var uzsākt tikai pēc tam, kad visas iesaistītās iestādes pieņēmušas lēmumu par atbalsta sniegšanu projektam.
20. Atbalstu, kas sniegts šo noteikumu ietvaros, var apvienot ar atbalstu, kas sniegts saskaņā ar Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 21. pantu un kura izmaksas nav nosakāmas, ar nosacījumu, ka netiek pārsniegta pieļaujamā kopējā finansējuma summa vai šajos noteikumos noteiktā intensitāte.
21. Otrās kārtas ietvaros atbalsts netiek sniegts Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 1. panta 1. punktā noteiktajām nozarēm un Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 1. panta 3. punktā noteiktajām nozarēm.
22. Ja inovāciju klasteris vai pētniecības projekta īstenotājs darbojas gan izslēgtajās nozarēs vai veic neatbalstāmās darbības, gan citās nozarēs, uz kurām attiecas Komisijas regulā Nr. [1407/2013](http://eur-lex.europa.eu/eli/reg/2013/1407/oj/?locale=LV) vai Komisijas regulā Nr. [651/2014](http://eur-lex.europa.eu/eli/reg/2014/651/oj/?locale=LV) minētās darbības jomas, atbalstu drīkst piešķirt tikai tad, ja tiek skaidri nodalītas atbalstāmās darbības vai finanšu plūsmas no citu darbības nozaru finanšu plūsmas, nodrošinot, ka darbības izslēgtajās nozarēs negūst labumu no atbalsta, kas piešķirts saskaņā ar Komisijas regulu Nr. [1407/2013](http://eur-lex.europa.eu/eli/reg/2013/1407/oj/?locale=LV) vai Komisijas regulu Nr. [651/2014](http://eur-lex.europa.eu/eli/reg/2014/651/oj/?locale=LV).
23. Pirms atbalsta sniegšanas saskaņā ar Komisijas regulu Nr. [1407/2013](http://eur-lex.europa.eu/eli/reg/2013/1407/oj/?locale=LV) sadarbības iestāde pārliecinās, ka finansējuma saņēmējs trīs fiskālo gadu laikā nav sasniedzis minētās regulas 3. panta 2. punktā noteikto *de minimis* atbalsta ierobežojumu – 200 000 *euro*. Sadarbības iestāde par to pārliecinās saskaņā ar minētās regulas 6. panta 1. punktu.
24. Sniedzot atbalstu, ievēro Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 1. panta 2. punkta "c" un "d" apakšpunktā, 4. punkta "a" apakšpunktā, 5. punktā un 4. panta 1. punkta "i" apakšpunktā noteiktos ierobežojumus.
25. Sadarbības iestāde nodrošina Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 9. panta 1. un 4. punktā noteiktos publicitātes pasākumus.
26. Sadarbības iestāde nodrošina Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 12. pantā noteiktos uzraudzības nosacījumus.
27. Finansējuma saņēmējs un sadarbības partneri nodrošina informācijas pieejamību 10 gadus no atbalsta piešķiršanas dienas atbilstoši Komisijas regulas Nr. 1407/2013 6. pantam un Komisijas regulas Nr. 651/2014 12. pantam.
28. Projekta īstenošanas gaitā radušos papildu izdevumus vai sadārdzinājumu šo noteikumu 47. apakšpunktā minētais finansējuma saņēmējs sedz no saviem līdzekļiem.
29. Lēmumi par atbalsta piešķiršanu saskaņā ar Komisijas regulu Nr. [651/2014](http://eur-lex.europa.eu/eli/reg/2014/651/oj/?locale=LV) vai Komisijas regulu Nr. [1407/2013](http://eur-lex.europa.eu/eli/reg/2013/1407/oj/?locale=LV) netiek pieņemti pēc minēto regulu spēka zaudēšanas.
30. Ja tiek pārkāptas Komisijas regulas Nr. 1407/2013 prasības, finansējuma saņēmējam (kompetences centram) ir pienākums atmaksāt sadarbības iestādei visu projekta ietvaros saņemto komercdarbības atbalstu no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV. un V. nodaļas nosacījumiem.
31. Ja tiek pārkāptas Komisijas regulas Nr. 651/2014 prasības, finansējuma saņēmējam (kompetences centram) ir pienākums atmaksāt sadarbības iestādei visu nelikumīgo projekta ietvaros saņemto komercdarbības atbalstu no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV. un V. nodaļas nosacījumiem. Minētajā gadījumā finansējuma saņēmējam (kompetences centram) ir tiesības no sadarbības partnera saņemt kompensāciju atmaksātā nelikumīgā atbalsta (kopā ar procentiem) apmērā.
32. Lai nodrošinātu caurspīdīguma principu, Ekonomikas ministrija apkopo un savā tīmekļvietnē publicē informāciju par brīvi pieejamo Eiropas Reģionālās attīstības fonda un Attīstības un noturības mehānisma finansējumu. Sadarbības iestāde savā tīmekļvietnē publicē Ekonomikas ministrijas sniegto informāciju par brīvi pieejamo Eiropas Reģionālās attīstības fonda un Attīstības un noturības mehānisma finansējumu.

# Trešās kārtas projektu īstenošanas nosacījumi

1. Trešās kārtas mērķis ir veicināt komersantu un pētniecības, izglītības un zināšanu izplatīšanas organizāciju un citu institūciju sadarbību vietējā un starptautiskajā līmenī, tādējādi veicinot komersantu konkurētspējas celšanu, palielinot eksporta apjomu un augstas pievienotās vērtības produktu un pakalpojumu īpatsvaru eksportā.
2. Trešās kārtas gala labuma guvēji ir sīkie (mikro), mazie, vidējie un lielie komersanti.
3. Trešās kārtas ietvaros plānotais ERAF finansējums ir 11 134 754 *euro*. Trešās kārtas ietvaros minimālais plānotais privātais līdzfinansējums ir 1 964 957 *euro*.
4. Trešās kārtas ietvaros sasniedzami šādi uzraudzības rādītāji un to vērtības:
	1. līdz 2029. gada 30. jūnijam:
		1. 315 komersantu, kas saņēmuši atbalstu (granti);
		2. 390 komersantu, kas saņēmuši nefinansiālu atbalstu;
	2. līdz 2026. gada 31. decembrim finanšu rādītājs – sertificēti izdevumi 5 567 377 *euro* apmērā;
	3. līdz 2029 gada 31. decembrim finanšu rādītājs – sertificēti izdevumi 7 794 328 *euro* apmērā;
	4. uzkrāts specifiskais iznākuma rādītājs – eksporta apjoma pieaugums atbalstītajos uzņēmumos divus gadus pēc atbalsta saņemšanas (*euro*). Rādītāju apkopo divas reizes plānošanas periodā, datu ievadi informācijas sistēmā nodrošina atbildīgā iestāde.
5. Trešās kārtas īstenošanas veids ir atklāta projektu iesniegumu atlase.
6. Trešās kārtas ietvaros atbildīgās iestādes funkcijas pilda Ekonomikas ministrija.
7. Trešās kārtas ietvaros projekta iesniedzējs veido sadarbības tīklu, kas apvieno komersantus, pētniecības un zināšanu izplatīšanas organizācijas un citas institūcijas un darbojas savstarpēji saistītās nozarēs, tautsaimniecības nišā, produkta vai pakalpojuma grupā vai vērtības ķēdē, vai reģionā.
8. Trešās kārtas ietvaros projekta iesniedzējs ir biedrība vai nodibinājums, kurš atbilst šādiem nosacījumiem:
	1. reģistrēts Latvijas Republikas Uzņēmumu reģistra biedrību un nodibinājumu reģistrā;
	2. uz projekta iesnieguma iesniegšanas dienu projekta iesniedzējs projekta ietvaros pārstāv ne mazāk kā 20 savstarpēji nesaistītus sīkos (mikro), mazos un vidējos komersantus – sadarbības tīkla dalībniekus – un nodrošina, ka gada laikā pēc līguma noslēgšanas un visu turpmāko projekta īstenošanas laiku tas pārstāv ne mazāk kā 30 sīkos (mikro), mazos un vidējos komersantus;
	3. sadarbības tīkla dalībnieku – savstarpēji nesaistītu sīko (mikro), mazo un vidējo komersantu – kopējais neto apgrozījums vidēji pēdējo triju gadu laikā ir ne mazāks kā 10 miljoni *euro* gadā;
	4. sadarbības tīkla dalībnieku – savstarpēji nesaistītu sīko (mikro), mazo un vidējo komersantu – kopējais eksporta apjoms vidēji pēdējo triju gadu laikā ir ne mazāks kā 2 miljoni *euro* gadā. Ja projekta iesniedzējs pārstāv tūrisma vai veselības aprūpes nozares komersantus, sadarbības tīkla ieņēmumi no ārvalstu ceļotāju apkalpošanas vidēji pēdējo triju gadu laikā ir ne mazāki kā 1,5 miljoni *euro* gadā;
	5. šo noteikumu 156.3 un 156.4 apakšpunktā minēto minimālo robežvērtību sasniegšanā viena sadarbības tīkla dalībnieka rādītāji nepārsniedz 25 %;
	6. ne vairāk kā 25 % no sadarbības tīkla dalībniekiem (savstarpēji nesaistītiem sīkajiem (mikro), mazajiem un vidējiem komersantiem) galvenā pamatdarbības nozare ir vairumtirdzniecība vai mazumtirdzniecība;
	7. projekta aktivitātes īsteno tikai nozarēs, kas nav noteiktas kā neatbalstāmas nozares saskaņā ar šo noteikumu 163. punktu;
	8. projekta ietvaros kā sadarbības tīkla partneri ir iesaistītas vismaz divas pētniecības un zināšanu izplatīšanas organizācijas.
9. Trešās kārtas projekta ietvaros sadarbības tīkla dalībnieki ir Uzņēmumu reģistra komercreģistrā reģistrēti sīkie (mikro), mazie un vidējie komersanti.
10. Sadarbības tīkla partneri var būt pētniecības un zināšanu izplatīšanas organizācijas un citas institūcijas – juridiskas personas, kuru dalība sadarbības tīklā ļauj sasniegt šo noteikumu 149. punktā minēto mērķi (tai skaitā valsts un pašvaldības iestādes, biedrības un nodibinājumi).
11. Trešās kārtas projekta iesniedzējs sagatavo projekta iesniegumu saskaņā ar projektu iesniegumu atlases nolikuma prasībām.
12. Trešās kārtas projekta iesniedzējs uz projekta iesnieguma iesniegšanas dienu ir izstrādājis un projekta iesniegumam pievienojis sadarbības tīkla attīstības stratēģiju.
13. Sadarbības tīkla attīstības stratēģija atbilst šādām prasībām:
	1. tā izstrādāta, lai veicinātu viena vai vairāku mērķu – sadarbības tīkla dalībnieku eksporta veicināšana, apgrozījuma apjoma pieaugums, produktivitātes paaugstināšana un nozares cilvēkresursu attīstība – sasniegšanu, un šo mērķu sasniegšana ir pamatota;
	2. sadarbības tīkla darbības ir vērstas uz mērķu un rezultātu sasniegšanu;
	3. projekta aktivitātēs ir iesaistīti visi sadarbības tīkla dalībnieki, un tie līdzfinansē sadarbības tīkla darbību;
	4. paredz mehānismu sadarbības tīkla dalībnieku apmierinātības un sadarbības tīkla pakalpojumu kvalitātes novērtēšanai, kā arī mehānismu sadarbības tīkla sniegto pakalpojumu uzlabošanai;
	5. norādīti sadarbības tīkla dalībnieku ieguvumi no sadarbības, dažādiem komersantiem, pētniecības un zināšanu izplatīšanas organizācijām un citām institūcijām attīstot kopīgus produktus, pakalpojumus, piegādes vai vērtības ķēdes;
	6. plānoto pasākumu rezultāti ir skaidri definēti un izmērāmi, ir skaidri nosakāma to ietekme sadarbības tīkla darbības mērķa sasniegšanai;
	7. paredzēts atvērts mehānisms jaunu dalībnieku iesaistei sadarbības tīklā un dalībnieku izstāšanās procedūra;
	8. sadarbības tīkla pārvaldības un projekta īstenošanas modelis paredz labas pārvaldības principu ievērošanu;
	9. pievienots stratēģijas darbības plāns pirmajam sadarbības tīkla darbības gadam, kas ir samērīgs ar plānoto stratēģijas īstenošanas laika grafiku un nodrošina sadarbības tīkla darbības mērķa sasniegšanu.
14. Uz finansējumu nevar pretendēt, ja:
	1. projekta iesniedzējs atbilst Eiropas Savienības struktūrfondu un Kohēzijas fonda 2021.–2027. gada plānošanas perioda vadības likuma XX. pantā noteiktajiem projekta iesniedzēju izslēgšanas noteikumiem;
	2. uz projekta iesniedzēju attiecas līdzekļu atgūšanas rīkojums, kas minēts Komisijas regulas Nr. 651/2014 1. panta 4. punkta "a" apakšpunktā.
	3. Projekta iesniedzējs atlases kārtas ietvaros drīkst iesniegt vienu projekta iesniegumu.
15. Trešās kārtas ietvaros atbalstu nesniedz šādām darbībām un nozarēm:
	1. darbībām un nozarēm, kas noteiktas Komisijas regulas Nr. 1407/2013 1. panta 1. punktā;
	2. darbībām un nozarēm, kas noteiktas Eiropas Parlamenta un Padomes 2013. gada 17. decembra Regulas (ES) Nr. 1301/2013 par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006 3. panta 3. punktā;
	3. alkoholisko dzērienu ražošanai un tirdzniecībai;
	4. azartspēlēm un derībām;
	5. ieroču un munīcijas ražošanai un tirdzniecībai.
16. Finansējumu piešķir šādām atbalstāmajām darbībām:
	1. ar sadarbības tīkla darbības nodrošināšanu saistīti pasākumi:
		1. projekta vadība;
		2. sadarbības tīkla darbības un sadarbības tīkla īstenoto pasākumu koordinācijas nodrošināšana;
		3. sadarbības tīkla koordinatora un speciālistu apmācība, ja iegūtās zināšanas saistītas ar sadarbības tīkla darbības nodrošināšanu vai tiek nodotas plašam dalībnieku lokam;
	2. sadarbības tīkla un sadarbības tīkla dalībnieku vietējās un starptautiskās sadarbības veicināšanas pasākumi:
		1. sadarbības tīkla un sadarbības tīkla dalībnieku atpazīstamības, mārketinga un komerciālās sadarbības sekmēšanas pasākumi, tai skaitā tirgus izpēte;
		2. pasākumi, kas sekmē sadarbību ar pētniecības un zināšanu izplatīšanas organizācijām, tai skaitā sadarbības tīkla dalībnieku pētniecības, infrastruktūras un apmācības vajadzību identificēšana;
		3. pasākumi, kas sekmē zināšanu pārnesi par sadarbības tīkla dalībniekiem saistošām inovācijām un jaunākajām tehnoloģijām;
		4. pasākumi, kas vērsti uz resursu efektivitātes un produktivitātes paaugstināšanu produkta, pakalpojuma, piegādes vai vērtības ķēdes ietvaros;
		5. pieredzes apmaiņas pasākumi un informatīvi pasākumi;
		6. citi sadarbības tīkla īstenoti pasākumi, kas vērsti uz stratēģijā noteikto mērķu sasniegšanu.
17. Šo noteikumu 164.2.1 apakšpunktā minēto mārketinga un komerciālās sadarbības sekmēšanas pasākumu ietvaros organizēti reklāmas pasākumi ir atbalstāmi, ja ievērotas šādas prasības:
	1. reklāmas kampaņa pēc savas būtības ir vispārēja un sniedz labumu visiem attiecīgā veida produktu ražotājiem;
	2. reklāmu var īstenot finansējuma saņēmējs un komersanti neatkarīgi no to lieluma.
18. Finansējumu piešķir tikai tādām šo noteikumu 164. punktā minētajām darbībām, kas tieši saistītas ar stratēģijā noteikto darbības virzienu īstenošanu, lai sasniegtu trešās kārtas mērķi.
19. Finansējuma saņēmējs trešās kārtas ietvaros noteikto atbalstāmo darbību finansēšanai nevar papildus piesaistīt finansējumu no Eiropas Savienības vai citiem publiskajiem līdzekļiem (tai skaitā valsts un pašvaldību līdzekļiem) par vienām un tām pašām attiecināmajām izmaksām.
20. Šo noteikumu 164. punktā minēto atbalstāmo darbību īstenošanā ir attiecināmas šādas tiešās izmaksas:
	1. projekta vadības personāla atlīdzības izmaksas (projekta vadības personāla atlīdzības izmaksas par projekta ietvaros veicamo darbību plānošanu, koordinēšanu un kontroli, tai skaitā arī izmaksas par projekta dokumentācijas nodrošināšanu atbilstoši Eiropas Savienības un nacionāla līmeņa tiesību aktos noteiktajām prasībām, projekta iepirkumu organizēšanas un kontroles izmaksas), tai skaitā valsts sociālās apdrošināšanas obligātās iemaksas no apliekamajām attiecināmajām izmaksām:
		1. piesaistot projekta vadības personālu uz darba līguma pamata;
		2. piesaistot projekta vadības personālu uz uzņēmuma līguma pamata;
	2. projekta īstenošanas personāla atlīdzības izmaksas, tai skaitā valsts sociālās apdrošināšanas obligātās iemaksas no apliekamajām attiecināmajām izmaksām, klastera koordinatoram un klastera speciālistiem:
		1. piesaistot projekta īstenošanas personālu uz darba līguma pamata;
		2. piesaistot projekta īstenošanas personālu uz uzņēmuma līguma pamata;
	3. projekta vadības personāla, sadarbības tīkla koordinatora, sadarbības tīkla speciālistu, sadarbības tīkla dalībnieku darbinieku komandējuma un darba braucienu izmaksas saskaņā ar normatīvajiem aktiem par kārtību, kādā atlīdzināmi ar komandējumiem saistītie izdevumi:
		1. izdevumi par viesnīcu (naktsmītni), ja tie tiek iegādāti tieši no viesnīcas (naktsmītnes) sniedzēja, neizmantojot starpnieku pakalpojumus, izņemot gadījumu, ja starpnieku pakalpojumos nav ietverta komisijas maksa;
		2. ceļa (transporta) izdevumu izmaksas, kuras saistītas ar starpvalstu ekonomiskās vai tam pielīdzināmas klases sabiedriskā transporta (dzelzceļa, gaisa un ūdens transporta un starpvalstu koplietošanas autotransporta (autobusa)) izmantošanu (tai skaitā transporta sniedzēja noteiktās papildu izmaksas, bez kurām pamatpakalpojumu nav iespējams iegādāties, un bagāžas izmaksas), sedzot arī tādus ceļa (transporta) izdevumus, kuru iegādei izmantoti starpnieku pakalpojumi, ja šādi pakalpojumi neietver komisijas maksu), kā arī transporta līdzekļa nomas izmaksas un degvielas izmaksas, ja tiek izmantots personiskais, dienesta vai īrēts automobilis;
		3. dienas nauda;
	4. ārējo pakalpojumu izmaksas šo noteikumu 164.1.3. apakšpunktā minēto darbību īstenošanai;
	5. ārējo pakalpojumu izmaksas šo noteikumu 164.2 apakšpunktā minēto darbību īstenošanai;
	6. izmaksas, kas saistītas ar Eiropas Klasteru ekselences iniciatīvas novērtējuma saņemšanu ([www.cluster-analysis.org](http://www.cluster-analysis.org)).
	7. izmaksas, kas saistītas ar sadarbības tīkla dalībnieku dalību starptautiskā izstādē ārvalstīs, sedzot ceļa izdevumus, naktsmītņu, dienas naudas, izstādes stendu izdevumus un dalības maksas izmaksas.
21. Šo noteikumu 168.7. apakšpunktā minētās izmaksas nepārsniedz 10% no kopējām sadarbības tīkla attiecināmajām izmaksām.
22. Šo noteikumu 168.7. apakšpunktā minētās izmaksas rakstiskā veidā nepieciešams saskaņot ar Latvijas investīciju un attīstības aģentūru, lai nodrošinātu, ka par plānotajām aktivitāšu netiek maksāts no vairākiem publiskā finansējuma avotiem.
23. Attiecināmajās izmaksās neiekļauj projekta attiecināmo izmaksu pievienotās vērtības nodokli.
24. Uz finansējuma saņēmēju attiecina šo noteikumu 168.1, 168.2, 168.4. un 168.6. apakšpunktā minētās izmaksas, kā arī šo noteikumu 168.3 apakšpunktā minētās izmaksas, kas saistītas ar projekta vadības personāla, sadarbības tīkla koordinatora un sadarbības tīkla speciālistu komandējumiem un darba braucieniem. Uz finansējuma saņēmēju attiecina šo noteikumu 168.5. apakšpunktā minētās izmaksas, ja tās attiecas uz paša sadarbības tīkla darbību, nevis atbalstu konkrēta sadarbības tīkla dalībnieka darbībai.
25. Uz sadarbības tīkla dalībniekiem (gala labuma guvējiem) attiecina šo noteikumu 168.3 apakšpunktā minētās izmaksas, kas saistītas ar klastera dalībnieku darbinieku komandējumiem un darba braucieniem, un šo noteikumu 168.5 apakšpunktā minētās izmaksas, ja atbalsts tiek sniegts konkrēta sadarbības tīkla dalībnieka darbībai.
26. Projekta netiešās attiecināmās izmaksas ir finansējuma saņēmēja projekta vadības izmaksas, kuras plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 168.1.1 un 168.2.1. apakšpunktā minētajām tiešajām attiecināmajām personāla izmaksām.
27. Šo noteikumu 168.1.1. un 168.1.2apakšpunktā noteiktas izmaksas aprēķina, ievērojot, ka:
	1. tās nepārsniedz 24 426 *euro* gadā, pieskaitot 0,64 procentus no tiešajām attiecināmajām izmaksām, bet neieskaitot tiešās projekta vadības personāla izmaksas;
	2. atlīdzības izmaksas ir uzskatāmas par projekta vadības izmaksu sastāvdaļu, ja darbinieki ne mazāk kā vienu mēnesi vismaz 30 % no sava darba laika strādā ar projektu un tas ir uzrādīts darba laika uzskaites sistēmā vai darba laika uzskaites tabulā.
28. Šo noteikumu 168.2.1 apakšpunktā minētās izmaksas ir attiecināmas, ja darbinieki ne mazāk kā vienu mēnesi vismaz 30 % no sava darba laika strādā ar projektu un tas ir uzrādīts darba laika uzskaites sistēmā vai darba laika uzskaites tabulā.
29. Trešās kārtas ietvaros neattiecināmas ir šādas izmaksu pozīcijas:
	1. izmaksas, kas šo noteikumu 168. punktā nav noteiktas kā attiecināmas vai pārsniedz izmaksu ierobežojumus, kas noteikti šo noteikumu 168., 197. un 198. punktā;
	2. izmaksas par sadarbības tīkla dalībniekos nodarbināto personu dalību apmācības kursos;
	3. procentu maksājumi, līgumsods, nokavējuma procenti, maksa par finanšu darījumiem;
	4. nodokļi un nodevu maksājumi, izņemot šo noteikumu 168.1. un 168.2. apakšpunktā minētos gadījumus;
	5. projekta izmaksas, kas nav tieši saistītas ar projekta ietvaros veiktajām darbībām, nav izmērāmas, samērīgas, pamatotas ar izdevumus apliecinošiem dokumentiem un attiecībā uz kurām nav ievēroti saimnieciskuma, lietderības un efektivitātes principi.
30. Trešās kārtas ietvaros izmaksas ir attiecināmas, ja tās atbilst šajos noteikumos minētajām izmaksu pozīcijām un ir radušās pēc trešās kārtas projekta apstiprināšanas.
31. Trešās kārtas projektu var īstenot līdz 2029. gada 30. jūnijam.
32. Finansējuma saņēmējs ne vēlāk kā divus kalendāra mēnešus pirms nākamā kalendāra gada sākuma iesniedz apstiprināšanai sadarbības iestādē un atbildīgajā iestādē stratēģijas ieviešanas nākamā gada darbības plānu (2. pielikums). Pirmā gada darbības plānu projekta iesniedzējs iesniedz kopā ar projekta iesniegumu.
33. Atbildīgā iestāde sadarbībā ar sadarbības iestādi un finansējuma saņēmēju vismaz reizi gadā pārskata klastera darbības plānu un sasniegtos rezultātus, tādējādi nodrošinot klastera darbību atbilstību trešās kārtas mērķim un nozares politikai.
34. Finansējuma saņēmējs par sadarbības tīkla dalībniekiem uzkrāj un reizi gadā iesniedz atbildīgajā iestādē vismaz šādus datus:
	1. informāciju par sadarbības tīkla dalībnieku (nosaukums, reģistrācijas numurs, komersanta statuss (sīkais (mikro), mazais, vidējais), eksporta apjoms, ieguldījumu apjoms pētniecībā un attīstībā (dati tiek papildināti vismaz reizi gadā));
	2. sadarbības tīkla dalībnieku vērtējumus par sadarbības tīkla sniegto pakalpojumu kvalitāti;
	3. datus par sadarbības tīkla dalībnieku eksporta apjoma pieaugumu divus gadus pēc atbalsta saņemšanas saskaņā ar šo noteikumu 152.4. apakšpunktā noteikto specifisko iznākuma rādītāju. Informāciju sniedz par katru klastera dalībnieku, norādot pēdējo gadu, kad tam piešķirts atbalsts projekta ietvaros, un eksporta apjomu divus gadus pēc šā atbalsta saņemšanas;
	4. ja sadarbības tīkls projekta iesniegums vērtēšanā ir saņēmis punktus par horizontālā principa "Ilgtspējīga attīstība" īstenošanu un ir īstenotas atbilstošas aktivitātes, informāciju par sadarbības tīkla dalībnieku skaitu, kas nodrošina dabas resursu efektīvu vai lietderīgu izmantošanu tīrāka ražošanas procesa ieviešanā, samazinot izejvielu un enerģijas patēriņu, emisiju vai atkritumu apjomu.
35. Finansējuma saņēmējs nodrošina aktuālās informācijas ievietošanu savā tīmekļvietnē par projekta īstenošanas gaitu ne retāk kā reizi ceturksnī.
36. Finansējuma saņēmējs projekta īstenošanas laikā var saņemt Eiropas Klasteru ekselences iniciatīvas novērtējumu atbilstoši bronzas, sudraba vai zelta līmeņa kritērijiem, ja finansējuma saņēmējam šāds novērtējums nav veikts vai iepriekš saņemtajai kvalitātes zīmei ir beidzies derīguma termiņš. Atbildīgajai iestādei un sadarbības iestādei ir tiesības iepazīties ar novērtējuma ziņojumu.
37. Finansējuma saņēmējs projekta īstenošanai nepieciešamo preču un pakalpojumu iegādi veic saskaņā ar normatīvajiem aktiem iepirkuma procedūras jomā.
38. Sadarbības iestādei ir tiesības vienpusēji atkāpties no līguma par projekta īstenošanu jebkurā no šādiem gadījumiem:
	1. finansējuma saņēmējs nepilda līgumu, tai skaitā netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt trešās kārtas mērķi vai atbalsta mērķa trešās kārtas uzraudzības rādītāju sasniegšanu;
	2. ja finansējuma saņēmējs projekta īstenošanas laikā apzināti ir sniedzis sadarbības iestādei nepatiesu informāciju;
	3. ja finansējuma saņēmējs projektā plānoto darbību īstenošanu nav uzsācis sešu mēnešu laikā pēc līguma noslēgšanas;
	4. ja finansējuma saņēmējs neizpilda šo noteikumu 156.2. apakšpunktā noteikto prasību;
	5. citos gadījumos, ko nosaka līgums.
39. Projekta īstenošanas laikā finansējuma saņēmējs var saņemt avansa maksājumu saskaņā ar normatīvajiem aktiem par kārtību, kādā plāno valsts budžeta līdzekļus Eiropas Savienības struktūrfondu un Kohēzijas fonda projektu īstenošanai un veic maksājumus 2014.–2020. gada plānošanas periodā, ievērojot šādus nosacījumus:
40. avansa maksājums nepārsniedz 35 % no projektam piešķirtā ERAF finansējuma;
	1. finansējuma saņēmējam ir pieejams avansa maksājums, ja finansējuma saņēmējs ir atvēris kontu Valsts kasē vai darījumu kontu Latvijā reģistrētā kredītiestādē, vai kontu Latvijā reģistrētā kredītiestādē un iesniedzis bankas garantiju par avansa summu;
	2. lai saņemtu avansa maksājumu, finansējuma saņēmējs iesniedz sadarbības iestādē avansa pieprasījumu un plānotā avansa apjoma pamatojumu.
41. Ja trešās kārtas projekta īstenošanas laikā rodas neattiecināmie izdevumi vai sadārdzinās izmaksas, finansējuma saņēmējs apņemas tos segt no paša rīcībā esošajiem līdzekļiem, kas nav saistīti ar publisku atbalstu.
42. Sadarbības iestāde finansējuma saņēmējam izmaksājamo finansējuma apjomu nosaka, pamatojoties uz projekta attiecināmo izmaksu tāmi un attiecināmās izmaksas pamatojošiem dokumentiem, ievērojot normatīvo aktu prasības maksājumu un darījumu apliecinošo dokumentu izstrādāšanas un noformēšanas jomā.
43. Trešās kārtas projekta ietvaros sadarbības tīkla dalībnieki var mainīties, kā arī finansējuma saņēmējs var pieaicināt jaunus sadarbības tīkla dalībniekus, ievērojot šo noteikumu 157. punktā minētos nosacījumus.
44. Finansējuma saņēmējs nodrošina informācijas un publicitātes pasākumus atbilstoši Parlamenta un Padomes 2013. gada 17. decembra Regulai Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, un normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2021.–2027. gada plānošanas periodā nodrošināma komunikācijas un vizuālās identitātes prasību ievērošana.

# Ar valsts atbalsta saņemšanu saistītie nosacījumi trešās kārtas ietvaros

1. Datums, kad sadarbības iestāde pieņēmusi lēmumu par atbalsta piešķiršanu projekta iesniedzējam, un datums, kad finansējuma saņēmējs pieņēmis lēmumu par atbalsta piešķiršanu sadarbības tīkla dalībniekiem, uzskatāms par atbalsta piešķiršanas datumu. Sadarbības iestādes lēmums par atbalsta piešķiršanu projekta iesniedzējam un finansējuma saņēmēja lēmums par atbalsta piešķiršanu sadarbības tīkla dalībniekam tiek pieņemts, ņemot vērā Komisijas regulas Nr. 1407/2013 7. panta 4. punktā un 8. pantā noteikto termiņu.
2. Finansējumu šo noteikumu 168. punktā minēto izmaksu segšanai sniedz saskaņā ar Komisijas regulu Nr. 1407/2013 un normatīvajiem aktiem par *de minimis* atbalsta piešķiršanu un uzskaiti, ievērojot šādus nosacījumus:
	1. finansējuma saņēmējam un katram sadarbības tīkla dalībniekam piešķirtais atbalsta apjoms viena vienota uzņēmuma līmenī kopā ar attiecīgajā fiskālajā gadā un iepriekšējos divos fiskālajos gados piešķirto *de minimis* atbalstu nedrīkst pārsniegt Komisijas regulas Nr. 1407/2013 3. panta 2. punktā noteikto maksimālo *de minimis* atbalsta apmēru. Komercdarbības atbalsta piešķiršanu, aprēķināšanu un uzskaiti finansējuma saņēmējam veic sadarbības iestāde. Komercdarbības atbalsta piešķiršanu, aprēķināšanu un uzskaiti sadarbības tīkla dalībniekiem veic finansējuma saņēmējs;
	2. finansējuma saņēmējs un klastera dalībnieki nesaņem un neparedz saņemt atbalstu par tām pašām attiecināmajām izmaksām citu programmu ietvaros no Eiropas Savienības vai citiem publiskajiem līdzekļiem (tai skaitā valsts un pašvaldību līdzekļiem);
	3. finansējuma saņēmējam un sadarbības tīkla dalībniekiem Latvijas Republikā nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 1000 *euro*;
	4. finansējuma saņēmēja un sadarbības tīkla dalībnieku interesēs fiziska persona nav izdarījusi noziedzīgu nodarījumu, kas skāris Latvijas Republikas vai Eiropas Savienības finanšu intereses, un finansējuma saņēmējam un klastera dalībniekiem saskaņā ar Krimināllikumu nav piemēroti piespiedu ietekmēšanas līdzekļi;
	5. finansējuma saņēmējs un sadarbības tīkla dalībnieki nav grūtībās nonākuši komersanti. Grūtībās nonācis komersants ir tāds komersants, kam ar tiesas spriedumu pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, kam uzsākta bankrota procedūra, piemērota sanācija vai mierizlīgums vai kura saimnieciskā darbība ir izbeigta, vai kurš atbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru;
	6. komersantu apvienošanās, iegādes vai sadalīšanas gadījumā ņem vērā Komisijas regulas Nr. 1407/2013 3. panta 8. un 9. punktā minētos nosacījumus.
3. Finansējuma saņēmējs, pieņemot lēmumu par atbalsta piešķiršanu sadarbības tīkla, pārbauda tā atbilstību šo noteikumu 194. punktā noteiktajām prasībām.
4. Atbalsts trešās kārtas ietvaros tiek sniegts granta veidā.
5. Vienam trešās kārtas projekta iesniegumam maksimāli pieļaujamais ERAF un ANM finansējuma apmērs ir 875 000 *euro*.
6. Trešās kārtas ietvaros viens sadarbības tīkla dalībnieks viena vienota uzņēmuma līmenī var saņemt šo noteikumu 164. punktā minētos pakalpojumus no finansējuma saņēmēja kā *de minimis* atbalstu ne vairāk kā 50 000 *euro* ERAF un ANM finansējuma apmērā.
7. Maksimāli pieļaujamā ERAF un ANM finansējuma intensitāte no projekta kopējām attiecināmajām izmaksām ir 85 %.
8. Šo noteikumu ietvaros atbalsts netiek sniegts šo noteikumu 150. punktā noteiktajiem gala labuma guvējiem, kas pārstāv šo noteikumu 163. punktā minētās nozares. Ja gala labuma guvēji darbojas šo noteikumu 163. punktā minētajās nozarēs, atbalstu drīkst piešķirt tikai tad, ja tiek skaidri nodalītas atbalstāmās darbības un finanšu plūsmas, nodrošinot, ka darbības izslēgtajās nozarēs negūst labumu no trešās kārtas ietvaros piešķirtā atbalsta.
9. Ja sadarbības tīkla sniegtos pakalpojumus izmanto komersanti vai citi partneri, kas nav sadarbības tīkla dalībnieki, tie izmaksas par klastera sniegtajiem pakalpojumiem, kas minēti šo noteikumu 164.2. apakšpunktā, sedz pilnā apmērā no saviem finanšu resursiem.
10. Noslēdzot trešās kārtas projektu ir iespējams, ka projekta faktiski apgūtais finansējuma apjoms pēc noslēguma pārskata apstiprināšanas ir mazāks nekā sākotnēji iesniegtajā projekta iesniegumā, ja tiek nodrošināts, ka faktiski sasniegtie rādītāji (komersantu skaits) nav mazāki kā sākotnēji projekta iesniegumā plānotie rādītāji, vienlaikus ievērojot šajos noteikumos noteiktās minimālās prasības attiecībā uz sadarbības tīkla dalībnieku skaitu un veidu.
11. Finansējuma saņēmējs un sadarbības tīkla dalībnieki nodrošina informācijas pieejamību 10 gadus no atbalsta piešķiršanas dienas atbilstoši Komisijas regulas Nr. 1407/2013 6. pantam.
12. Trešās kārtas projekta grozījumi ir iespējami, ja finansējuma saņēmējs un šo noteikumu 4. punktā minētie trešās kārtas gala labuma guvēji atbilst visām Komisijas regulā Nr. 1407/2013, kā arī normatīvajos aktos par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem noteiktajām prasībām.
13. Ja tiek konstatēts Komisijas regulas Nr. 1407/2013 prasību pārkāpums, finansējuma saņēmējam ir pienākums atmaksāt sadarbības iestādei visu projekta ietvaros saņemto *de minimis* atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.